Tak Sangka, Ini Pengalaman Luar Biasa Lucinta Luna Semasa Jadi Banduan Di Penjara

Lucinta Luna mengaku bahawa dia masih boleh mendandan diri walaupun di penjara. Dia juga mendedahkan kemudahan disediakan di dalam Lapas (Lembaga Pemasyarakatan) Pondok Bambu.

Lapas adalah tempat untuk memberi bimbingan kepada tahanan di Indonesia. Sebelum istilah lapas dikenal di Indonesia, tempat ini disebut penjara.

Seperti diketahui, Lucinta Luna ditahan kerana penyalahgunaan dadah. Dia juga ditempatkan di Penjara Pondok Bambu. Di sana dia nampaknya melakukan banyak aktiviti, salah satunya adalah mendandan diri.

Ini dilakukan oleh Lucinta Luna untuk mengisi masa sebagai banduan. Diberitahu olehnya ketika dia ditemui setelah mengisi program Kopi Viral di Trans TV baru-baru ini, Lucinta Luna memberikan gambaran keseluruhan mengenai kemudahan di penjara.

“Di sana fasilitinya ok ok saja. Ada salon kecantikan. Kita kan banduan di situ, diuji. Keistimewaan saya adalah salun, ya, saya sudah mempunyai bimbingan kerja di salun, “kata Lucinta Luna.

Setiap hari, dia melakukan aktiviti rawatan diri. Tidak hairanlah, setelah meninggalkan penjara, dia masih merasa bahagia.

“Setiap hari saya melakukan creambath, mandi lulur. Kan mengisi kekosongan selama setahun. Terutama ketika saya mahu pulang, jadi saya cantikkan diri saya sendiri,” katanya.

Tidak hanya menghabiskan waktu dengan mendandan rambut, di Penjara Pondok Bambu Lucinta Luna juga diminta untuk menjadi instruktor senaman. Ini kerana dia mempunyai badan yang langsing.

Hal itu juga diberitahu oleh Lucinta Luna, bahawa di penjara dia melakukan senaman secara rutin. Dia mengakui bahawa banyak orang gembira dengannya.

“Ada juga sukan, senaman juga. Sebabkan badan langsing jadi saya dipilij sebagai instruktor senaman. Semua orang terkejut, gembira dengan Lucinta Luna. Kemudian kami bergaul antara satu sama lain, makan bersama ada tempat ibadah di sana. Ya (gembira) dunia baru, “kata Lucinta Luna.

Lucinta Luna pasti gembira kerana dia bebas. Walaupun di penjara dia melakukan banyak aktiviti bermanfaat, dia tidak mahu kembali ke sana lagi walaupun dia merindui rakan-rakannya yang dibantu di Penjara Pondok Bambu.

Dia juga sering termimpi rakan-rakannya di sana setelah dia bebas. Tetapi tidak mahu terjebak dalam dadah dan kembali ke sana lagi.

“Doakan saya agar saya tidak dapat kembali lagi. Anda juga berdoa agar saya bersemangat dengan kehidupan baru saya. Tolong bantu saya, kawan-kawan yang dikasihi,” harap Lucinta Luna.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selain Lisa Blackpink, 3 K-Pop Idol Ini Pernah Nekad Tukar Nama. Lihat Apa Alasan Mereka!

Ramai orang memilih nama anak-anak mereka berdasarkan bunyi yang sedap didengar atau berdasarkan warisan keluarga, tetapi beberapa orang bintang K-Pop ini menukar nama sah atau legal name mereka untuk mencegah nasib buruk. Dipetik dari Koreaboo, berikut adalah 4 bintang K-Pop yang menukar legal name mereka. Stay tune guys!

Aktor, soloist, dan bekas ketua kumpulan Wanna One, Yoon Jisung menukar namanya kerana nasib yang buruk. Namanya kini apabila diterjemahkan dalam Hanja, bermaksud ‘kebijaksanaan suci’, yang kedengaran seperti nama yang mempunyai konotasi yang baik.

Tetapi sewaktu beliau dilahirkan, ibu bapanya menamakannya Yoon Byeong Ok. Dalam wawancara tahun 2019, bintang itu menjelaskan bahawa beliau menukar nama sahnya kepada Yoon Ji Sung kerana ‘perkara tidak mencarinya’ dengan nama asalnya.

Dalam penampilannya di radio baru-baru ini, Mijoo Lovelyz mendedahkan beliau menukar nama sahnya pada usia 26 tahun. Namanya sewaktu dia dilahirkan adalah Lee Mi Joo, diterjemahkan dalam Hanja, bermaksud ‘mutiara cantik, tetapi ibunya baru-baru ini memintanya agar mengubahnya.

Mijoo mendedahkan bahawa ibunya pergi berjumpa penilik nasib. Sewaktu perjumpaan mereka, penilik nasib itu memberitahu ibu Mijoo bahawa anak perempuannya perlu menukar namanya, kerana ia boleh membawa nasib buruk kepadanya.Hal itu menyebabkan bintang Lovelyz telah menukar namanya sebagai Lee Seung Ah, dan masih menggunakan nama Mijoo sebagai nama pentasnya.

Beberapa tahun yang lalu, Joohoney MONSTA X menukar English stage name beliau dari nama sahnya, Jooheon. Namun, ramai tidak mengetahui bahawa Joohoney telah menukar legal name beliau beberapa kali.

Sewaktu beliau dilahirkan, ibu bapa Joohoney menamakannya Lee Ho Joon. Namun, beliau merasakan nama tersebut membawa nasib buruk kepadanya. Jadi, sewaktu beliau di middle school, dia telah menukar namanya menjadi Lee Ji Hwan. Namun, nama tersebut masih dirasakan tidak sesuai dengannnya. Akhirnya, beliau mendapat nama yang sempurna iaitu Lee Joo Heon.

Kini dinamakan Lalisa Manoban, Lisa Blackpink dinamakan sebagai Pranpriya Manoban sewaktu beliau dilahirkan. Dari negara asal beliau dilahirkan iaitu Thailand, nama Pranpriya berasal dari dua perkataan Thailand : praan bermaksud nafas atau jiwa, dan priya yang bermaksud dikasihi.

Walaupun nama Pranpriya mungkin kedengaran indah, namun setelah berjumpa dengan penilik nasib, keluarga Lisa diberitahu bahawa nama itu membawa nasib buruk kepadanya. Hal itu menyebabkan Lisa telah menukar legal name beliau menjadi Lalisa sewaktu masih kecil, yang bermaksud orang yang dipuji.


Kantoi Tiru Minyak Wangi Dior? Ini Respon Wak Doyok!

Sejak beberapa hari yang lalu, usahawan selebriti Wak Doyok mencuri perhatian netizen setelah berkongsi sebuah ‘teaser’ mengenai jenama minyak wangi keluarannya yang terbaharu.

Menerusi muatnaik foto di laman Instagram miliknya, tertera perkataan ‘DOSA’ merujuk kepada jenama wangian tersebut. Difahamkan Wak atau nama sebenarnya Mohd Azwan Md Nor, 41 akan mula memasarkan minyak wangi tersebut pada 3 April kelak.

Disebalik botol wangian yang kelihatan eksklusif, namun segelintir netizen mendakwa botol dan serta kemasan tersebut seolah-olah meniru jenama minyak wangi terkenal, Dior Sauvage.

Menerusi beberapa persoalan yang ditinggalkan oleh mereka, Wak membalas kembali dakwaan tersebut dengan akui menggunakan rekaan botol yang sama namun wangian tersebut adalah berbeza.

“@zimkakap1 bau lain botol sama” balas Wak ringkas

Dalam perkembangan lain, Wak juga akan kembali dengan perniagaan baju melayu jenamanya dan sedang giat mempromosikan baju tersebut buat mereka yang ingin mencari wang sampingan.


[GAMBAR] Ashira Selamat Bernikah Dengan Bad Indigo

Setelah mengumumkan kisah percintaan mereka, akhirnya penyanyi Ashira Aziz,36 selamat bernikah dengan anggota kumpulan Indigo,Badrul Izhan Yeop Abdullah,46 atau lebih dikenali sebagai Bad pada jam 2.45 petang Khamis.

Menurut pihak pengurusan Indigital Music, Ashira telah dinikahkan oleh bapanya Syed Abdul Aziz dengan mas kahwin berupa sebentuk cincin di Masjid Tuanku Mizan Zainal Abidin, Putrajaya.

Dalam video yang dikirimkan kepada pihak Murai.my, pasangan ini meluahkan rasa syukur atas kelancaran majlis yang turut dihadiri beberapa wakil anggota keluarga kedua-dua belah pihak.

“Assalamualaikum, video ini kami buat untuk para media. Kami nak minta maaf banyak-banyak sebab tak dapat nak jemput kesemua para media disebabkan kita patuhi SOP memandangkan kita masih berada dalam PKPB”

“Bagaimanapun, pihak berkuasa telah tetapkan terhad kepada beberapa jemputan dan majlis ini hanya dihadiri oleh keluarga terdekat kami sendiri” kata Ashira

Dalam kesempatan itu, mereka turut berterima kasih kepada pihak produksi Gegar Vaganza 7 (GV7) kerana telah bertungkus lumus menyusun agenda menjayakan majlis pernikahan mereka.

“Alhamdulillah, kami telah selamat diijabkabulkan tadi di Masjid Tuanku Mizan Zainal Abidin. Kami dinikahkan oleh bapa Ashira sendiri dan berjalan lancar. Mas kahwin adalah sebentuk cincin”

“Kami nak ucapkan ribuan terima kasih kepada produksi Gegar Vaganza 7 kerana mereka yang aturkan semuanya termasuklah urusan masjid, pegawai pendaftar nikah hinggalah jamuan makan” kongsi Bad

Bercakap mengenai soal anak-anaknya, dedah Bad mereka menerima Ashira sebagai ibu tiri mereka dengan hati yang terbuka begitu juga dengan Ashira yang memberitahu anak tunggalnya turut menerima Bad sebagai bapanya sejak dari awal lagi.

“Anak-anak saya sangat terbuka dan menerima Ashira daripada mula lagi. Alhamdulillah, diorang pun sekarang dah panggil Ashira ‘Mom'” tambah Bad

Sebagai info, ini merupakan perkahwinan kedua buat Ashira dan Bad. Menerusi perkahwinan terdahulu, pelantun Di Ombak Resah ini dikurniakan seorang anak, Megat Shazril Haziq Hadi, 15, manakala bagi Bad pula memiliki dua anak iaitu Rayyan, 12, dan Rania, 11 juga menerusi perkahwinan sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Mengambil Alkohol Dan Marijuana, Ini Alasan Demi Lovato

Demi Lovato membuat pengakuan bahawa beliau masih mengambil alkohol dan marijuana dengan “seimbang” selama dua tahun selepas beliau mengalami drug overdose yang hampir membawa maut pada tahun 2018.

Menerusi temubual bersama Glamour Edisi Mac , penyanyi berusia 28 tahun menyatakan “keseimbangan” tersebut telah membantunya yang mengalami eating disorder atau gangguan makan.

“Saya memanggil Charles Cook (pengurus kes pemulihan). Dan seperti, ‘Ada sesuatu yang tidak betul. Dalam satu sisi, Saya menjalani sebuah kehidupan yang salah dan satu sisi lain , saya mengikuti program yang memberitahu saya jika saya tergelincir, saya akan mati.”- Demi Lovato

Demi Lovato yang sebelum ini pernah menyatakan bahawa penyalahgunaan dadah telah menghalangnya daripada cuba membunuh diri, menjelaskan bahawa dia telah menghantikan dadah opioid pada tahun 2018 yang menyebabkannya mengalami tiga kali strok dan serangan jantung. Demi Lovato turut menyatakan bahawa pemulihan bukan untuk semua orang.

“langkah pemulihan yang sesuai seseorang tidak semestinya berkesan untuk semua orang. saya menggalakkan semua orang membuat pilihan untuk diri mereka sendiri.  bagi saya pemulihan ini adalah apa yang mengubah hidup saya.”- Demi Lovato

Demi Lovato akan mendedahkan lebih banyak kisah kejatuhannya disebabkan drug overdose melalui dokumentari yang akan ditayangkan di Youtube, ‘Demi Lovato: Dancing With The Devil,’ pada 23 Mac 2021.


Wajah Pada Skrin Audio, Engku Emran & Noor Nabila Sah Bercinta?

Setelah pelbagai spekulasi hangat memperkatakan mengenai hubungan cinta mengenai selebriti Noor Nabila dengan ahli perniagaan, Engku Emran, hantaran terbaru sekeping foto seolah-olah menguatkan lagi dakwaan mereka sememangnya bercinta.

Menerusi hantaran terbaharu Emran di laman Instagram nya lewat malam tadi, kelihatan bayang wajah kakak kepada Neelofa itu pada skrin audio keretanya. Malah lagu yang dimainkan ketika itu berjudul By Your Side dari penyanyi antarabangsa Sade bersama kapsyen ‘Choppy until you came along’ turut memberi bayangan pasangan ini dilamun cinta.

Bagaimanapun, hasil tinjauan Murai.my mendapati ruangan komen pada hantaran tersebut telah pun ditutup dan sehingga artikel ini ditulis ia telah mendapat lebih dari 6 ribu tanda suka (like).

Terdahulu,beberapa khabar angin mendakwa Emran dan Nabila sedang bercinta apabila mereka dilihat gemar berbasikal bersama.Selain itu, Emran turut menghadiri sesi ceramah dan menikmati hidangan makan malam bersama ahli keluarga Nabila di kediaman wanita itu baru-baru ini.

Malah mereka juga dikatakan sudah bertunang namun Nabila enggas mengulas lanjut mengenai dakwaan tersebut.


‘Dialah Orang Pertama Ajar Kaka Menyanyi’- Kaka Azraff Berduka

Pemergian nenek tercinta pasti memberi kesan mendalam buat penyanyi Kaka Azraff. Neneknya, Yang Asmah Long, 92, telah menghembuskan nafas terakhir akibat sakit tua di kediaman di Telok Gadong, Klang, awal pagi 11 Mac. Berita sedih ini disampaikan oleh Kaka sendiri menerusi akaun instaramnya.

“Dari Allah kita datang, kepada Allah kita kembali. Buat makluman, dan mohon didoakan nenda kepada saya Hajah Yang Asmah Binti Long yang telah pulang menemui penciptaNya sekitar jam 2:30 pagi tadi.”- tulisnya di Instagram.

Menurut tinjauan Murai di IG stories, pelantun lagu Gila itu memuatnaik gambar dia bersama arwah dan disertai luahan rasa rindu kepada arwah neneknya. Kaka turut memberitahu, arwah nenek adalah orang pertamanya yang mengajar dia menyanyi ketika kecil.

“Saya akan merindui kamu. Orang pertama yang ajar Kaka menyanyi. Teman tidur dari bayi sampai besar. Kawan baik saya.  Saya teramat mencintaimu Uwan. Al-fatihah”- tulisnya di Instagram

Hantaran yang dibuat dibanjiri ucapan takziah peminat Kaka yang mendoakan penyanyi kesayangan mereka tabah menghadapi detik menyedihkan itu. Untuk info, arwah juga merupakan ibu kepada Ratu Rock, Ella. Bapa Kaka yang juga abang kepada Ella, Noor Azraff Aminuddin meninggal dunia pada 22 tahun yang lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rindu Sajat Tak?”- Nur Sajat Kembali Selepas Hilangkan Diri

Setelah hilang buat seketika pada penghujung Februari lalu, usahawan sensasi Nur Sajat kembali munculkan diri dengan turut mengaktifkan akaun Instagramnya.

Menerusi beberapa buah hantaran yang dimuatnaiknya, Sajat atau nama sebenarnya Muhammad Sajjad Kamaruzzaman,36 dilihat mempromosikan produk perniagaannya. Selain itu, dia turut bertanyakan kepada pengikut di laman Instagram jika ada yang merinduinya. Bagaimanapun, ruangan komen pada hantaran tersebut telah ditutup oleh Sajat.

“Haii semua nya… ood morning uols🤩🤩🤩rindu sajat tak??” tulis Sajat

Terdahulu, media melaporkan Sajat menghilangkan diri apabila gagal dikesan pihak berkuasa berikutan dikenakan waran tangkap tanpa jaminan kerana gagal hadir ke mahkamah pada sebutan semula kesnya beberapa minggu yang lalu.

Sebelum menyakhtikfkan akaunnya, Sajat turut memuatnaik sebuah video yang memaparkan pengakuannya seolah-oleh berniat menukar agama selepas mendakwa kecewa dengan keadaan serta orang di sekeliling.


Aktres Filem Harry Potter Diarah ‘Tutup Mulut’ Mengenai Penderaan Rasis Dari Peminat

Aktres filem Harry Potter, Katie Leung menyatakan bahawa beliau diberitahu untuk menafikan daripada menerima penderaan rasis dari peminat.

Aktres filem Harry Potter, Katie Leung menyatakan bahawa publicists menasihatinya untuk menafikan bahawa dari menjadi sasaran penderaan rasis secara atas talian (online racist abuse) dari peminat francais.

Katie Leung, pelakon kelahiran Scotland berketurunan China ini memegang watak sebagai Cho Chang dalam filem francais yang sangat terkenal sewaktu berusia 16 tahun dan membintangi empat filem Harry Potter termasuklah ‘The Order of The Phoenix’, dimana beliau menjadi love interest Harry Potter.

Aktres yang kini berusia 33 tahun membicarakannya sewaktu episod podcast “Chinese Chippy Girl” baru-baru ini. Katie Leung menyatakan bahawa sewaktu dia menjadi first cast dalam filem Harry Potter, dia menemui beberapa laman web fan-dedicated di mana pengguna berkongsi mesej kasar dan rasis tentang dirinya.

“Saya seperti Google diri sendiri pada suatu ketika, dan saya berada di laman web ini, yang mana khusus untuk fandom Harry Potter. Saya ingat membaca semua komen. Dan ya, ianya banyak rasis.”

“Seseorang sebenarnya telah menghasilkan laman web, laman web kebencian. Ia seperti jika anda tidak setuju dengan casting ini, klik pada butang ini, dan ia seperti jumlah yang tidak setuju dengan casting. Ia sangat mengerikan.”

Katie Leung turut menyatakan bahawa dia tidak diberikan sebarang latihan media atau media training, persiapan untuk wawancara dan sewaktu didekati publicists  mengenai penderaan rasis secara atas talian (online racist abuse).

Pada tahun 2016 sewaktu wawancara dengan akhbar The Herald, Katie Leung menceritakan penderaan rasis dari peminat Harry Potter dan menyatakan bahawa satu-satunya cara menghadapi mesej-mesej tersebut adalah dengan mengabaikannya.

“Saya dinilai semata-mata kerana penampilan watak Cho Chang seharusnya seorang gadis yang sangat cantik. Ini semua berlaku sebelum filem-filem itu keluar. Saya berfikir, baiklah, saya tidak berbuat apa-apa mengenai saya, jadi saya perlu melakukan lakonan terbaik untuk menebusnya.


Keseluruhan Album Solo Dalam Bahasa Inggeris, Ini Penjelasan Rosé BLACKPINK

Rosé Blackpink telah merilis album solonya pada hari ini ,12 Mac 2021, dengan judul ‘On The Ground’. Walaupun vokal dan visualnya benar-benar menarik perhatian ramai, segelintir peminat tertanya-tanya mengapa keseluruhan album tersebut dalam bahasa Inggeris.

Bukan sahaja judul lagu ‘On The Ground’ dalam bahasa Inggeris, pre-release beliau iaitu ‘Gone’ juga dalam bahasa Inggeris. Walaupun peminat mula menduga bahawa ianya adalah untuk memenuhi khalayak yang lebih global, Rosé mempunyai alasan sebenar sewaktu sidang media untuk R.

Dipetik dari Star Today, Rosé berkongsi bahawa beliau merasakan setiap lagu mempunyai bahasa yang paling sesuai. Untuk meningkatkan tahap memuaskan lagu-lagunya, dia merasakan ia paling sesuai dengan bahasa Inggeris.

Walaupun Rosé khuatir peminat berasa sedih kerana lagunya tidak dinyanyikan dalam bahasa Korea sepenuhnya, keutamaannya adalah untuk menyampaikan lagu dengan tahap yang paling memuaskan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Barisan 26 Artis K-pop Yang Bakal Berentap Di KCON: TACT 3, Kini Boleh Tonton Di Astro!

Berita baik buat pelanggan Astro yang meminati artis K-pop! Kini anda boleh menonton strim siaran langsung , KCON: TACT 3 iaitu sebuah festival muzik terbesar di dunia yang meraikan budaya pop dan hiburan Korea.

Ia boleh ditonton dari jam 8 malam setiap hari bermula 20 hingga 28 Mac 2021 secara eksklusif di aplikasi Astro GO tanpa sebarang caj tambahan. Terdapat kira-kira 26 Idola K-pop bakal muncul dalam festival ini di mana mereka akan membuat persembahan serta bertemu peminat.

Antaranya, AB6IX, A.C.E., ATEEZ, BTOB, Dreamcatcher, ENHYPEN, EVERGLOW, HA SUNG WOON, HyunA, iKON, ITZY, JESSI, JOI, KANG DANIEL, LEE JIN HYUK, LOONA, MAMAMOO, OH MY GIRL, P1Harmony, SF9, Stray Kids, SUNMI, THE BOYS, TOMORROW X TOGETHER, TOO dan WOODZ (Cho Seung Youn).

Bukan dapat tengok persembahan sahaja, malah penonton berpeluang menyaksikan rakaman Behind The Scene (rakaman belakang tabir) bagaiman artis Korea pujaan anda membuat persiapan.

Jadi anda boleh muat turun aplikasi percuma Astro GO dan padankan akaun Astro keluarga atau rakan. Jom strim KCON:TACT 3!


Ketika Isa Khan Bernikah, Abangnya Miller Khan Lamar Kekasih Dalam Helikopter

Di kala Isa Khan melangsungkan hari pernikahan pada hari ini,  abangnya Miller Khan pula muncul dengan berita gembira. Miller Khan diketahui baru saja melamar kekasihnya pada hari Khamis (11/3/2021).

Apa yang lebih menarik ialah Miller Khan melamar kekasihnya dengan cara yang luar biasa. Ya, Miller Khan mengabadikan momen istimewa bersama kekasihnya menaiki helikopter.

Ini diketahui menerusi muat naik Miller Khan di Instagramnya. Tidak pasti siapakah nama kakasih itu, tetapi dia mempunyai Instagram dengan nama akaun @its.fr__

Pada mulanya, kekasih tidak mengetahui mengenai rancangan romantis yang telah disiapkan oleh Miller Khan. Mereka berdua hanya terbang di sekitar Ibu Kota.

“Belum tahu dia, masih menikmati pemandangan,” tulis Miller Khan.

Tidak lama kemudian, Miller Khan mengeluarkan cincin yang telah disiapkannya, dan segera melamarnya kepada kekasihnya. Lamaran Miller terus diterima oleh kekasihnya dan menunjukkan cincinnya yang sudah disarung di jari manisnya.

“She said yesss!!!!! Alhamdulillah!!! Love you sayang,” tulis Miller Khan.

Ketika mereka mendarat nampaknya mereka disambut oleh rakan-rakan mereka yang juga telah mempersiapkan kejutan lain. Sudah jelas bahawa kekasih Miller Khan tidak dapat menahan air mata kegembiraan dan emosinya.

Acara kemudian dilanjutkan dengan makan malam romantis di sebuah hotel mewah di Jakarta. Apa yang dilakukan oleh Miller Khan berjaya membuatkan kekasihnya menangis lagi.

Sementara itu, Miller turut mengucapkan tahniah kepada adiknya, Isa Khan sah bergelar suami kepada Risteena dalam satu majlis sebentar tadi.

Pasangan itu selamat bernikah di Masjid Tuanku Mizan Zainal Abidin di Putrajaya kira-kira pukul 10.40 pagi tadi. Pasangan selebriti itu mengikat tali pertunangan pada 23 November 2019 di Bali, Indonesia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Memilih ‘Single’ Selepas Bercerai, Hrithik Roshan Dan 4 Artis Bollywood Ini Lebih Selesa Hidup Sendiri

Perkahwinan yang kekal sehingga akhir hayat adalah perkahwinan yang diimpikan oleh semua orang termasuklah golongan artis. Tetapi ada juga golongan artis yang mana perkahwinan mereka tidak kesampaian dan akhirnya terhenti separuh jalan.

Menurut Intep Seleb, terdapat 5 artis Bollywood yang memilih untuk tetap ‘single’ selepas bercerai dengan pasangan mereka.

Karisma Kapoor berkahwin dengan Sunjay Kapur pada tahun 2003. Namun, keduanya berpisah pada tahun 2016 dan Karisma memilih untuk tidak berkahwin lagi sehingga sekarang.

Amrita Singh memutuskan untuk membujang setelah bercerai dengan Saif Ali Khan pada tahun 2004.

Perkahwinan mereka yang telah berlangsung sejak 1991 telah dikurniakan dua orang anak yang kedua-duanya terlibat dalam industri hiburan. Mereka adalah Sara Ali Khan dan Ibrahim Ali Khan.

Setelah bercerai dengan Sussanne Khan pada tahun 2014, Hrithik masih memegang status sebagai duda hingga ke hari ini.

Menurut Intep Seleb, rumah tangga yang bertahan selama 14 tahun itu telah dikurniakan dua anak lelaki dan Hrithik sehingga kini masih bersahabat baik dengan bekas isterinya.

Manisha Koirala berkahwin dengan Samrat Dahal dari Nepal pada tahun 2010. Malangnya, hubungan mereka berlanjutan selama dua sahaja. Pada tahun 2018, dia kembali menjadi pelakon Bollywood menerusi filem Sanju.

Bekas kekasih Salman Khan, Sangeeta Bijlani berkahwin dengan pemain kriket Mohammed Azhar pada tahun 1996 dan mereka berpisah pada tahun 2010.

Menurut Intep Seleb, Sangeeta telah memilih untuk hidup membujang semenjak mereka berpisah.

Walaupun perkahwinan mereka separuh jalan sahaja, namun dilihat bahawa mereka masih memilih untuk tetap hidup ‘single’. Mungkin ada sebab mengapa mereka lebih rela hidup sebergini.


Menarik! 5 Tarikan Pelancongan Baharu Negeri Selangor Untuk Dikunjungi Di Tahun 2021

Negeri Selangor telah memperkenalkan lokasi pelancongan baharu yang mempunyai potensi untuk menarik perhatian pelancong untuk datang ke negeri ini. Berikut adalah 5 lokasi pelancongan yang baru di Selangor yang patut anda cuba menurut Tourism Selangor.

Elmina Central Park merupakan kawasan riadah yang mempunyai trek joging yang dikeliingi pepohon yang menghijau. Pengunjung taman juga dapat menikmati kemudahan aktiviti berbasikal dan kasut roda.

Jambatan Icon Elmina (Elmina Iconic Bridge) pula merupakan sebuah struktur yang gah dan sesuai untuk dijadikan latar gambar.

Alamat: Seksyen U16 City of Elmina, 40160, Selangor.

Dikenali sebagai Sungai Lopo ataupun Sungai Lepok, air terjun yang sangat menenangkan ini merupakan sebuah kawasan perkelahan yang sentiasa menarik minat penggemar aktiviti pendakian serta pencinta alam sekitar yang tinggal di sekitar kawasan Lembah Klang.

Alamat: Lot 3461, KM22 Sungai Lepoh, Kampung Kuala, 43100 Hulu Langat.

Anjung Spotter kini dibuka kepada orang ramai terutamanya peminat kapal terbang dan fotografi. Di sini, mereka berpeluang untuk melihat dan merakam gambar pesawat yang berlepas atau mendarat di KLIA ini dari sudut-sudut yang menarik.

Alamat: Jalan Pekeliling , Kuala Lumpur International Airport, 64000 Sepang.

Tugu yang terletak di Banting ini telah didirikan di dalam kawasan kediaman Tuan Haji Sidek di mana ianya adalah tempat tokoh-tokoh badminton Negara tersebut telah dibesarkan.

Ia dibina bagi meraikan kejayaan anak-anak Sidek di persada sukan badminton dalam Negara dan antarabangsa.

Alamat: Jalan Sultan Alam Shah, Kampung Kanchong Darat, 42700 Banting.

Para penggemar aktiviti percutian dan ‘backpacking’, atau pengunjung yang datang bersama keluarga dan anak-anak kecil pastinya akan menyukai pengalaman menginap di sini kerana suasananya yang penuh mendamaikan dan agak terpencil dari hiruk-pikuk kawasan bandar.

Alamat: Kg Batu 14, Jalan Felcra Semungkis, Hulu Langat, Selangor.

Negeri Selangor, tentunya tidak turut berkecuali dalam menangani pandemik Covid-19 dan pihak Tourism Selangor juga turut mengetengahkan kawasan-kawasan pelancongan baharu ini supaya anda dapat lebih mengenali negeri Selangor itu sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Respon Beyonce Kepada Meghan Markle Selepas Temuduga Bersama Oprah

Baru-baru ini kecoh apabila Meghan Markle, isteri kepada Putera Harry membuat pengakuan mengenai kehidupannya selepas berkahwin dengan Putera Harry.

Banyak yang dibincangkan dalam temu bual tersebut dan wawancara bersama Oprah Winfrey yang ditayangkan di CBS itu telah menjadi buah mulut orang ramai mengenainya.

Ramai selebriti yang menunjukkan sokongan kepada Meghan Markle dan Putera Harry, dan salah seorang darinya ialah Beyonce.

Menurut Buzz Feed, Beyoncé menulis di laman web dan twitternya sebagai tanda sokongan kepada Markle.

“Terima kasih Meghan atas keberanian dan kepemimpinan anda, kami semua bertambah kuat dan mendapat ilham dari anda”.

Mesej itu disertakan dengan gambar pertemuan Beyoncé dan Meghan di tayangan perdana The Lion King pada tahun 2019.

Dalam wawancara itu, Putera Harry dan Meghan Markle mendedahkan banyak maklumat baru tentang mengapa mereka meninggalkan kerajaan dan salah satunya adalah untuk mendapatkan kehidupan yang lebih tenang di Amerika Syarikat.

Sebelum ini Beyonce dan Jay-Z juga menunjukkan cinta kepada Meghan semasa ucapan penerimaan anugerah untuk Best International Group di Anugerah BRIT 2019 dengan bergambar di hadapan potret Meghan.


Ketara! 5 Selebriti Yang Tidak Hiraukan Pendapat Umum Mengenai Tubuh Mereka

Menjadi selebriti bukanlah semudah yang disangka. Setiap tindak tanduk akan diperhatikan begitu juga dengan fizikal. Menurut Bright Side, berikut merupakan 5 selebriti yang tidak menghiraukan penampilan mereka di khalayak orang ramai.

Kelly Clarkson bertambah berat kerana kehamilannya dan jelas sekali dia tidak dapat menurunkannya. Kelly mendakwa dia gembira siapakah dirinya dan dia tidak memerlukan persetujuan atau penolakan daripada orang lain.

Rihanna juga merupakan salah seorang selebriti yang menjadi bualan ramai. Penyanyi ini seringkali tambil dengan saiz badan yang agak berisi.

Meskipun begitu, dia tidak memperdulikannya dan masih nampak yakin ketika mengenakan busana di mana-mana acara  yang dihadirinya.

Kesha mendakwa bahawa penerbitnya pernah mengejeknya dan mengatakan bahawa tubuhnya bukanlah bentuk tubuh yang ideal.

Menurut Bright Side, tindakan itu menyebabkan Kesha berpisah dengan penerbitnya dan sekarang dia bebas untuk menjadi dirinya sendiri.

Ketika gambar Vin Diesel tersiar di internet dengan perutnya membesar, ramai peminat yang tidak mempercayai bahawa foto itu adalah asli. Tetapi nampaknya benar. Begitulah rupa Van Diesel pada tahun 2015.

Pada awal kariernya, penyanyi itu memiliki bentuk badan seperti model yang ideal. Namun, dalam beberapa tahun kebelakangan ini bentuk tubuhnya nampak seakan berisi dan menurut Bright Side, Jessica juga turut yakin dengan bentuk tubuhnya itu.

Ini menunjukkan bahawa golongan selebriti ini tetap dengan pendirian mereka sendiri tanpa memikirkan apa pandagan dan cemuhan dari orang sekelilingnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baru Beli Rumah AS$ 40 Juta, J.Lo Dikhabarkan Sudah Berpisah

Jennifer Lopez dan Alex Rodriguez baru-baru ini didakwa sudah berpisah. Menurut laporan Pagesix, Jennifer Lopez dan Alex Rodriquez memutuskan untuk berpisah setelah empat tahun bercinta.

Laman TMZ pula melaporkan bahawa Jennifer Lopez dan Alex Rodriquez secara rasmi berpisah pada hari Jumaat (12/3/2021) pagi.

“Mereka telah mengalami pergolakkan selama hampir tiga bulan hingga sekarang. Mereka telah berusaha untuk tinggal bersama untuk anak-anak tetapi semua orang tahu ia tidak akan berjaya,” kata sumber

Penyanyi itu, yang biasanya dipanggil J.LO, diketahui mempunyai anak kembar berusia 13 tahun Maximilian David dan Emme Maribel dengan bekas suaminya Marc Anthony. Sementara itu Rodriguez mempunyai anak perempuan bernama Ella dan Natasha dengan bekas isteri Cynthia Scurtis.

Difahamkan mereka baru sahaja membeli rumah tepi laut bernilai $40 juta di Star Island di Florida musim panas lalu. Menuru laman The News.com, kediaman itu mempunyai 10 bilik tidur, empat daripadanya berada di tingkat dua dan dapat diakses melalui lif, 10 bilik mandi.


Sindir Nabila Razali? Fazley Yaakob Tampil Nasihat Buat Hafiz Hamidun

Penyanyi dan komposer Hafiz Hamidun teruk dikecam oleh netizen selepas memuat naik ciapan ciapan mengenai Nabila Razali yang menyanyikan lagu Peluang Kedua, di pentas Anugerah Juara Lagu (AJL) 35 malam tadi.

Biarpun tidak menyatakan nama penyanyi tersebut, namun netizen menganggap ciapan berunsurkan sindiran itu jelas ditujukan buat Nabila selepas dia sekali lagi mengalami insiden terkucil ketika membuat persembahan. Bagaimanapun, ciapan tersebut telah pun dipadam Hafiz tidak lama kemudian sebelum sempat ditangkap layar oleh netizen di laman Twitter.

Rata-rata daripada mereka mengutuk tindakan komposer itu yang kononnya merendahkan Nabila dan menganggap sebagai seorang yang berpengalaman dia seharusnya berkongsi pandangan dan nasihat yang lebih baik buat penyanyi itu. Dalam pada itu, Chef selebriti yang juga pelakon dan penyanyi, Dato Fazley Yaakob menerusi laman Twitter nya turut menyatakan pandangan terhadap ciapan Hafiz kepada Nabila.

Pesan Fazley, sebagai figura yang dikenali dan dihormati, individu tersebut seharusnya menggunakan peluang tersebut untuk turut menghormati orang lain dan bukanlah bersikap lupa diri. Malah dalam ciapan nya itu, pemilik SukaSucre Bistro ini turut membetulkan kembali ciapan Hafiz kepada sesuatu yang lebih baik.

“Kadang-kadang bila sudah menjadi orang yang dihormati kita lupa untuk menghormati orang yang perlu diberi peluang untuk belajar berkali-kali. #Whoarewetojudge #thereivefixedit” tulis Fazley

Dalam pada itu, Nabila menerusi hantaran di media sosial nya memohon maaf kepada semua peminat terutama kepada komposer lagu itu, Hael Husaini dan MFMF kerana gagal membawakan Peluang Kedua dengan baik.

Rata-rata peminat dan rakan-rakan selebriti menitipkan kata-kata semangat buat Nabila supaya tidak berputus asa dan menganggap ia adalah lumrah sebagai seorang penyanyi untuk mengalami kejadian seumpama itu.


“Hormatilah Mereka Yang Bekerja Keras!”- Raf Yaakob Tegur Netizen

Persembahan penyanyi Nabila Razali yang menyanyikan lagu Peluang Kedua di pentas Anugerah Juara Lagu ke-35 (AJL35) mendapat kecaman hebat dari netizen.

Melalui laman Twitter, nama penyanyi itu menjadi trending disebabkan persembahannnya “terkucil” sewaktu persembahan secara langsung.

“Kalau Nabila terkucil kita takya bagi dia peluang ketiga, bagi dua je”- Komen Netizen

“Aku jerit macam tengok bola siot bila nabila terkucil aghh noooo!”- Komen Netizen

Persembahan Nabila Razali sewaktu Anugerah Juara Lagu ke-35 (AJL35) telah mendapat sokongan moral dari ramai rakan artis antaranya adik kepada penyanyi dan pelakon Dato’ Ahmad Fazley Yaakob iaitu Raf Yaakob atau nama sebenarnya Raden Ahmad Faizal bin Yaakob yang turut memberikan komen padu terhadap netizen yang menyindir persembahan Nabila Razali.

“Bukan mudah untuk menjadi penyanyi yang baik. Ada yang dilahirkan dengan bakat dan anugerah. Ada yang perlu berusah bersungguh-sungguh. Ada yang sudah bekerja keras tetapi masih tidak dapat key yang dimahukan.”- Raf Yaakob

Raf Yaakob turut meminta netizen untuk menghormati mereka yang sudah bekerja keras dan mempunyai keberanian untuk membuat persembahan secara langsung seperti AJL35.

“Point saya di sini adalah Respect. Hormati mereka yang sudah bekerja keras dan mempunyai keberanian untuk membuat persembahan secara langsung seperti AJL35. Kita tak sepatutnya mengutuk. Kita sepatutnya menyokong beliau. Tiada yang sempurna. Faham? Well done Nabila Razali. Mawar dan saya akan sentiasa menyokong anda.” Komen Raf Yaakob Di Instagram

Anugerah Juara Lagu ke-35 (AJL35) ini disiarkan dalam norma baharu yang dihoskan oleh tiga pengacara iaitu Sherry Alhadad, Haziq Husni, dan Awal Ashaari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Stacy.. Kamu Isteri Yang Bertuah”- Misha Omar Akui Minat Akim Dalam Diam

Kepada peminat tegar Misha Omar, pasti ramai yang terubat rindu melihat persembahan beliau pada acara penutup Anugerah Juara Lagu ke-35 (AJL-35) malam tadi. Misha bergandingan dengan Akim & The Majistret menyampaikan lagu  hits masing-masing iaitu Sampai Bila dan Potret versi mash-up yang cukup mantap.

Di laman instagram peribadi Misha atau lebih mesra dipanggil Kak Mitch, dia berterima kasih kepada TV3 kerana sekali mengundang membuat persembahan di majlis anugerah berprestij ini.

“AJL35.. Terima kasih kepada pihak tv3 dan team penerbitan #ajl35 kerana mengundang kak mitch untuk membuat persembahan di acara tahunan yang dinanti-nantikan oleh semua peminat dan penggiat industri muzik tanahair.”- tulisnya

Menceritakan pengalaman menarik bekerjasama dengan Akim, Misha berkata ini adalah peluang yang di nanti-nantikan selama ini.

“Apa yang paling istimewa untuk AJL35, telah membuka peluang untuk Kak Mitch bekerjasama dengan seorang penyanyi lelaki yang dah lama saya minati, mengagumi dalam diam.. @akimahmad”- akuinya.

Misha mendedahkan, Akim seorang penyanyi yang berbakat besar lagi-lagi dalam menjiwai sesebuah lagu.

“Suka tengok karakter dia tu atas pentas macam mana entah..and when he sings, feel dia sedap masyaAllah. Dari tahun lepas hampir dapat nyanyi dengan dia, tapi tiada rezeki. Untuk awal 2021 ni..hurrayyyy…show pertama untuk kami dapat nyanyi sama-sama. Seronok sembang dengan dia ni, cerita pasal muzik, pasal kehidupan.”

Selain kagum dalam budang muzik, Misha menganggap Akim seorang suami dan bapa yang penyayang kerana setiap masa bersama, Akim tak putus-putus menyebut nama isterinya, Stacy.

“Dia seorang suami & bapa yang penyayang, nama isterinya, Stacy tak akan lekang dari bibir dan selalu mengakui keyakinan utk melakukan apa yg dia suka semua datang dari support seorang isteri. Aawwww stacy..u r such a lucky wife 😘😘😘 Kak Mitch doakan korang bahagia selalu okay”- tulisnya

Di ruangan komen, terlihat Akim dan Stacy mengucapkan terima kasih kepada penyanyi berusia 39 tahun ini.

“Love u kak. Bangga dapat sepentas dengan akak. Suara merdu, feel akak, dasyat, kagum saya. Tak sangka dapat nyanyi dengan akak. Terima kasih banyak kak. Sampaikan salam kat abang Firos.”- komen Akim


Impikan Untuk Bertemu Secara Tertutup Dengan Aktor K-Drama Penthouse? Ini Caranya

Berita baik buat pelanggan Astro yang meminati Kim Young Dae, memegang watak sebagai Joo Seok Hoon dalam K-Drama Penthouse dan Penthouse 2 yang sedang ditayangkan di Astro saluran ONE.

Sebagai sebahagian daripada sambutan ulang tahun ke-25 Astro, semua pelanggan Astro boleh mengambil bahagian dalam ‘ONEderful Day with Kim Young Dae‘, sebuah pertandingan dengan kerjasama saluran hiburan Korea terkemuka, ONE, menawarkan peluang bertemu secara tertutup bersama Kim Young Dae, bintang popular dari K-Drama ‘Penthouse 2’ melalui sesi perjumpaan maya eksklusif.

Pertemuan maya tertutup yang eksklusif ini akan diadakan pada 28 Mac 2021 dari jam 2.45 petang hingga 3.40 petang.

Anda boleh mengambil bahagian dari sekarang sehingga 21 Mac 2021 dengan ,melayari laman web promotions.astro.com.my dan menjawab dua soalan mudah. Walaupun terbuka untuk semua pelanggan Astro, penyertaan dari pelanggan Pek Korea menggandakan peluang mereka untuk menang.

Dari penyertaan yang diterima, empat belas pelanggan Astro akan dipilih sebagai pemenang untuk pertemuan maya eksklusif ini. Pemenang akan diumumkan pada 25 Mac melalui laman web yang sama. Layari promotions.astro.com.my untuk ambil bahagian sekarang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Juara AJL Ke-25, Ana Raffali Betulkan Kekeliruan Penonton Tentang Cara Penjurian AJL

Penyanyi yang juga merupakan Anugerah Juara Lagu ke-25, Ana Raffali tampil mengingatkan para penonton cara penjurian Anugerah Juara Lagu (AJL) dilakukan.

Katanya di laman media sosial,  dia menegaskan bahawa AJL merupakan pertandingan penulisan lagu. Manakala pada malam kemuncak AJL yang berlangsung semalam, juri hanya mengambil markah untuk persembahan dan vokal terbaik.

“Okay Gaiss, ingat, ini adalah pertandinagn penulisan lagu. Persembahan terbaik dan vokal terbaik sahaja ambil keputusan malam ini. Dan selebihnya pada lagu asal.”- katanya

Pun begitu, terdapat sebilangan warganet yang salah tafsir, salah seorang pengikut Ana Rafali itu bertanya,

“Perubahan arrangement masa final tak kira markah ke?”-tanya salah seorang pengikut.

Dengan ringkas, pelantun lagu  ‘Tolong Ingatkan Aku’ itu menjawab, mengubah susunan muzik tidak termasuk dalam pemarkahan juri. Ana Rafali mendedahkan ia hanya untuk menangkap hati penonton untuk menang kategori persembahan terbaik.

“Tak Kira. Selalunya tukar ‘arrangement’ untuk tangkap hati penonton yang mengundi persembahan terbaik”- ujarnya

Untuk info,  Ana Rafali pernah memenangi trofi Anugerah Juara Lagu (AJL) Ke-25 menerusi lagu Tolong Ingatkan Aku. Ana Rafali  pernah berkolaborasi bersama penyanyi veteran, Suhaimi Meor Hassan menerusi lagu Kalau Berpacaran.

Selepas berkahwin dan menyambut kelahiran cahaya mata pada 2015, Ana atau nama sebenarnya, Ana Nurhidayah Mohd Raffali terus menyepikan diri. Namun kini dia dilihat aktif di media sosial termasuklah di twitter.


Taylor Swift Dan Beyoncé Cipta Sejarah! Ini Senarai Penuh Pemenang Anugerah Grammy 2021

Anugerah Grammy 2021 telah berlangsung pada Ahad Malam di Staples Center di Los Angeles, yang dihoskan oleh bintang The Daily Show, Trevor Noah.

Taylor Swift telah mencatat sejarah menjadi wanita pertama yang memenangi Album of The Year Grammy sebanyak tiga kali. Beliau sebelum ini memenangi hadiah untuk album keduanya, ‘Fearless’, pada tahun 2010, dan untuk album kelimanya ‘1989’. Dan yang terkini, album kelapannya ‘Folklore’.

Selain Taylor Swift, Beyoncé , anak perempuannya Blue Ivy, dan WizKid telah memperoleh kemenangan untuk video muzik terbaik ‘Brown Skin Girl’. Pada usia 9 tahun, kemenangan Blue Ivy juga menjadikannya sebagai pemenang Grammy termuda yang pernah ada. Beyoncé juga menjadi wanita yang memenangi anugerah terbanyak dalam sejarah Grammy, dengan jumlah sebanyak 28 anugerah.

Berikut adalah senarai penuh pemenang Anugerah Grammy 2021. Stay tune guys!

Record of The Year– Billie Eilish (Everything I Wanted)

Album of The Year– Taylor Swift (Folklore)

Song of The Year– H.E.R (I Can’t Breathe)

Best Pop Solo Performance– Harry Styles (Watermelon Sugar)

Best Pop Duo/ Group Performance– Lady Gaga With Ariana Grande (Rain On Me)

Best Traditional Pop Vocal Album– James Taylor (American Standard)

Best Pop Vocal Album– Dua Lipa (Future Nostalgia)

Best Dance Recording– Kaytranada ft Kali Uchis (10%)

Best Dance/ Electronic Album– Kaytranada (Bubba)

Best Rock Performance– Fiona Apple (Shameika)

Best Rock Song– Brittany Howard (Stay High)

Best Rock Album– The Strokes (The New Abnormal)

Best Alternative Music Album– Fiona Apple (Fetch the Bolt Cutters)

Best R&B Performance– Beyoncé (Black Parade)

Best Traditional R&B Performance– Ledisi (Anything For You)

Best R&B Song– Robert Glasper ft H.E.R and Meshell Ndegeocello (Better Than I Imagined)

Best Progressive R&B Album– Thundercat (It Is What It Is)

Best R&B Album– John Legend (Bigger Love)

Best Rap Performance– Megan Thee Stallion ft Beyoncé

Best Melodic Rap Performance– Anderson.Paak (Lockdown)

Best Rap Song– Megan Thee Stallion ft Beyoncé (Savage)

Best Country Solo Performance– Vince Gill (When My Amy Prays)

Best Country Duo/ Group Performance– Dan + Shay and Justin Bieber (10,000 Hours)

Best Country Song– The Highwomen (Crowded Table)

Best Country Album– Miranda Lambert (Wildcard)

Best Song Written For Visual Media– Billie Eilish (No Time To Die)

Best Music Video– Beyoncé, Blue Ivy, and WizKid (Brown Skin Girl)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mengharukan, Lihat Ucapan Buat Nabila Razali Dari 20 Selebriti. Tokti Pun Ada!

Tiada siapa mahukan sebarang insiden memalukan terjadi ketika membuat persembahan secara langsung apatah lagi di sebuah acara berprestij seperti Anugerah Juara Lagu (AJL).

Namun itulah yang terjadi kepada pelantun Peluang Kedua, Nabila Razali yang mengalami insiden terkucil ketika menyanyikan lagu tersebut pada AJL edisi yang ke-35 malam tadi. Meskipun dikecam hebat oleh netizen kerana insiden yang sama berlaku sekali lagi kepada nya, namun rata-rata peminat dan rakan-rakan selebriti tampil memberikan semangat buat Nabila.

Dalam hantaran terbaharu Nabila, dia memohon maaf terutama nya kepada komposer lagu itu, Hael Husaini dan MFMF kerana gagal membawakan Peluang Kedua dengan baik. Biarpun begitu, Hael menerusi komen yang dititipkan buat Nabila, dia berterima kasih kepada sahabatnya itu kerana telah memberi inspirasi dan sudi membawakan lagu tersebut.

Selain Hael, berikut Murai.my tampilkan 19 komen dan nasihat yang diberikan buat Nabila.


Sweetnya! Jom lihat Detik Manis 7 Artis Bollywood Ini Bersama Idola Mereka

Aamir Khan merupakan seorang bintang Bollywood yang sangat terkenal dan dia juga mempunyai ramai peminat di seluruh dunia. Walaupun begitu, dia sendiri juga nampaknya mengidolakan seseorang. Aamir Khan akhirnya berpeluang untuk menceritakan pengalaman pelik dan manisnya ketika bertemu dengan idola yang sangat dikaguminya.

Selain Aamir Khan, ada beberapa lagi bintang Bollywood yang juga sangat gembira dapat bertemu dengan idola mereka. Artis manakah yang berkesempatan berjumpa dengan idola kesayangan mereka? Jom kita tengok!

Priyanka Chopra adalah peminat setia kepada pelakon yang memenangi anugerah piala Oscar, Meryl Streep. Priyanka berpeluang berjumpa dengan Meryl di hari penganugerahan Oscar tersebut. Tidak melepaskan peluang itu, isteri kepada Nick Jonas ini terus mengabadikan detik manis mereka berdua dengan memuat naik gambar bersama idolanya di akaun media sosial miliknya.

Ranbir Kapoor adalah salah seorang peminat Robert De Niro. Dia juga bernasib baik kerana dapat bertemu dengan Robert De Niro ketika pelakon itu datang ke India. Sama seperti orang lain, perkara pertama yang dilakukan Ranbir ketika pertama kali bertemu dengan idolanya adalah menyentuh kaki dan meminta restu.

Walaupun Abishek Bachchan merupakan anak kepada pelakon lagenda terkenal, Amitabh Bachchan, namun dia juga nampaknya masih mengidolakan tokoh yang lain iaitu Magic Johnson yang merupakan salah seorang pemain bola keranjang yang telah pun bersara. Suami kepada Aishwarya Rai ini juga meluahkan rasa syukur kerana dapat berjumpa dengan idolanya kerana itu adalah impiannya sejak kecil lagi. Dia juga menjadikan Magic Johnson sebagai salah satu sumber inspirasinya.

Siapa sangka, seorang pelakon yang sangat popular dan selalu menjadi idola kepada ramai orang, Shah Rukh Khan juga sendiri sebenarnya sangat mengidolakan seseorang. Orang yang  bertuah yang menjadi idola Shah Rukh Khan adalah Hillary Swank. Shah Rukh Khan merasa sangat teruja dan gembira apabila idolanya sendiri yang menyerahkan penghargaan untuk lakonannya dalam filem My Name Is Khan. Semasa menerima anugerah tersebut, Shah Rukh Khan sempat bersalaman dan mencium tangan Hillary Swank.

Bintang Bollywood terkenal yang juga isteri kepada pelakon popular Abhishek Bachchan ini merasa sangat teruja dan bertuah kerana berpeluang untuk bertemu dan berinteraksi dengan idola pujaannya, Eva Longoria yang merupakan seorang pelakon Hollywood yang sentiasa menjadi kegemarannya.

Sushant Singh Rajput secara terbuka menyatakan cintanya kepada Shah Rukh Khan. Dia mengatakan bahawa dia adalah peminat fanatik kepada pelakon Shah Rukh Khan dan ketika bertemu idolanya itu, Sushant merasa gembira kerana impiannya untuk bertemu dengan Shah Rukh Khan menjadi kenyataan.

Siapa sangka , pelakon perfectionist Bollywood, Aamir Khan juga adalah salah seorang peminat tegar kepada pelakon hebat filem Terminator iaitu Arnold Schwarzenegger. Aamir Khan juga berkesempatan bertemu dengan Arnold ketika berada di Mumbai. Aamir Khan merasa sangat teruja dan bahagia kerana pelakon Terminator itu berjalan ke biliknya.


Siti Sarah & Ramlah Ram Titip Pesanan, Jangan Persenda Bakat Orang Lain!

Insiden penyanyi Nabila Razali ‘terkucil’ ketika menyanyikan lagu Peluang Kedua di pentas Anugerah Juara Lagu 35 (AJL35) pada malam Ahad lalu ternyata mencuri perhatian pelbagai pihak sehingga trending di media sosial.

Biarpun teruk dikecam, namun buat peminat dan ramai selebriti membanjiri ruangan komen hantaran Nabila di Instagram dengan pelbagai kata-kata semangat dan memberitahu ia adalah lumrah sebagai seorang penyanyi untuk alami kejadian seumpama itu.

Dalam perkembangan lain, susulan daripada seorang penyanyi dan juga komposer terkenal dikatakan telah memerli Nabila, penyanyi popular Siti Sarah tampil menitipkan pesanan buat orang ramai mengenai adab. Jelas Sarah, tanpa mengira siapa, adab harus diutamakan termasuk sebagai seorang penyanyi.

“Bagi Sarah, semua benda ada adab, lagi lagi kita ini, orang Malaysia yang kaya dengan budi bahasa & sopan santun. Penyanyi pun ada adab tersendiri. Sarah belajar dari setiap persembahan yang kita lakukan & Sarah belajar dari semua persembahan yang kita lihat. Every performance (Setiap persembahan) adalah ruang untuk jadi yang terbaik dan terbaik” tulisnya

Tanpa perlu memperlekehkan persembahan dan hormati bakat orang, Sarah turut berpesan agar tidak mendabik dada dan berbuat baik antara satu sama lain.

“Setiap benda ade baik buruknya dan kena ingat tau, semua berlaku atas izin Allah. Bagi Sarah, Adab sebagai penyanyi tu kena sentiasa ingat..jangan perlekeh persembahan orang lain. Kita hormati & belajar dari apa yang kita lihat. Apa yang baik kite kena ambil, untuk kita sendiri guna. Sesuatu yang buruk itu pulak kita jadikan pengajaran & jangan pulak kita kutuk. Kadang-kadang takut ek sebab boleh jadi dekat diri kita semula. Janganlah kita mendabik dada, lebih baik doakan yng baik-baik je. Ye tak? Sarah pun pernah kena kecam, dan percayalah, benda tu sangatlah tak best”

“Berbuat baiklah sesama kita, saling membantu untuk memajukan diri sendiri & orang lain. Tak susah pun tau nak buat camtu. Persembahan Nabila malam tadi Sarah nampak dia(Nabila) dh usaha bagi sehabis baik dan pergi kelas vokal. Xpe Nabila keep learning dan jangan putus asa. Tahniah juga Sarah ucapkan kepada semua 12 finalis dan pemenang AJL35” titipnya lagi

A post shared by Siti Sarah Raissuddin (@sitisarahraissuddin)

Dalam pada itu, penyanyi Ramlah Ram turut bersetuju dengan pandangan Sarah mengenai adab. Kongsi Ramlah, sebagai umat Islam, agama turut melarang untuk mempersendakan orang lain. Pesan pelantun Masar Cinta ini, dia berharap agar orang ramai dapat memberi nasihat dan semangat yang terbaik buat Nabila.

“Betul tu.akak sokong 100%..please (tolong) la janganlah kita mempersendakan orang lain.Setiap orang tak ada yang perfect(sempurna)..jadi sebaik – baiknya kita bagilah semangat pada #nabilarazali..akak minta pada semua supaya bagi la nasihat yang membina …kita kan sesama Islam.Islam melarang kita mempersendakan orang lain…” kongsi Ramlah

Terdahulu, komposer tersebut mendakwa orang ramai telah menyalah anggap ciapannya di Twitter terhadap Nabila. Sebaliknya dia menghormati penyanyi itu dan memohon maaf sekiranya ciapan tersebut telah mengguris hati mana-mana pihak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Yang Dilakukan Oleh Alex Rodriguez Untuk Bersatu Semula Dengan Jennifer Lopez

Melalui Insta Story, Alex Rodriguez telah terbang ke Dominican Republic untuk bersatu semula dengan tunangnya Jennifer Lopez setelah kedua-duanya mengumumkan bahawa mereka “menguruskan beberapa perkara”

“Alex terbang ke Republik Dominic . Jennifer sangat gembira melihatnya secara berdepan.” – Sumber

Rodriguez berkongsi video pemandangan lautan dan resort Carribean melalui Insta Story beliau. Dia juga dilihat sedang menandatangani kad besbol dalam penerbangannya.

Dipetik dari PEOPLE, mereka tidak memutuskan hubungan secara rasmi dan masih bersama.

“Mereka tidak pernah putus dan masih bersama. Mereka mengalami masalah. Tetapi mereka tidak putus- PEOPLE

Jennifer Lopez yang kini sedang mempunyai urusan kerja di Republik Dominic, manakala Alex Rodriguez berada di Miami membuatkan mereka sukar untuk bertemu antara satu sama lain.

“Jennifer bekerja di Republik Dominic dan Alex Rodriguez berada di Miami. Jadi mereka sukar untuk bertemu antara satu sama lain terutama dengan kuarantin dan COVID-19. Tetapi mereka ingin berusaha untuk tetap bersama.”- Sumber

Jennifer Lopez dan Alex Rodriguez telah mengikat pertunangan mereka di Bahamas pada bulan Mac 2019 setelah bercinta selama dua tahun. Dan pada awal tahun ini, Jennifer Lopez menyatakan bahawa mereka terpaksa menangguhkan perkahwinan mereka sebanyak dua kali disebabkan pandemik COVID-19 yang melanda seluruh dunia.


Michelle Obama Kongsi Pendapat Mengenai Meghan Dan Harry

Michelle Obama berkongsi pendapatnya mengenai Meghan Markle dan Putera Harry selepas wawancara mereka bersama Oprah Winfrey pada minggu lalu.

Bekas first lady itu ditanya mengenai Duke dan Duchess of Sussex sewaktu temubualnya bersama Access Hollywood.

“Harapan saya adalah, ketika saya memikirkan apa yang mereka lalui, saya hanya memikir mengenai betapa pentingnya keluarga, dan saya hanya berdoa agar ada pengampunan dan mempunyai penjelasan pada suatu masa. Kerana tiada yang lebih penting daripada sebuah keluarga.”- Michelle Obama

Meghan Markle dan Putera Harry membuat pendedahan sewaktu mereka menjadi senior royals melalui wawancara mereka bersama Oprah Winfrey. Antara pendedahan daripada mereka adalah terdapat ahli keluarga diraja yang menyuarakan kebimbangan mengenai  warna kulit anaknya Archie apabila dilahirkan.

Meghan Markle turut menyatakan bahawa Kate Middleton telah membuatnya menangis menjelang perkahwinannya dengan Putera Harry. Selain itu, dia turut mendedahkan bahawa dia dan Putera Harry telah berkahwin tiga hari sebelum perkahwinan diraja berlangsung, dalam satu upacara tertutup.


Selepas Ditemubual, Meghan Markle Minta Cerai Kepada Putera Harry?

Laporan yang mengejutkan telah didedahkan oleh kakak tiri Meghan Markle, Samantha Markle yang mendakwa Duchess of Sussex itu meminta cerai daripada Puter Harry.

Menurut laporan antarabangsa, Samantha akan terus mendedahkan pelbagai perkara lain dan tidak berhasrat untuk berhenti melakukan ‘rancangan’ nya.

Difahamkan,kedua-duanya mempunyai hubungan yang keruh sejak Meghan jatuh cinta dengan Harry.

Malah, Meghan mendakwa mereka sudah tidak bertemu antara satu sama lain sejak dua dekad yang lalu.

Dalam laporan TMZ pula, Samantha terus menganggu kehidupan Meghan dan menimbulkan pelbagai dakwaan apatah lagi selepas temubual pasangan diraja itu bersama Oprah Winfrey menjadi tumpuan dunia.

Dalam temubual tersebut, Meghan mendakwa bahawa dia adalah tunggal dan Samantha hanya menukar namanya daripada Grant ke Markle selepas kisah hubungannya bersama Harry diketahui umum.

Bagaimanapun, Samantha menegaskan bahawa dia adalah ‘Markle’ paling awal dan akan sentiasa menjadi nama nya.

Sebagi info, Meghan dan Harry kini telah menjalani kehidupan baru di Los Angeles bersama anjing dan anak mereka, Archie. Pasangan ini juga bakal menimang cahaya mata perempuan tidak lama lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nekad Ponteng Kelas! Dzaki Sukarno Akhirnya Dapat 3 ‘Yes’ Dari Juri American Idol

Seorang penuntut Universiti keturunan Indonesia bernama Dzaki Sukarno berjaya menarik minat para juri American Idol, Katy Perry, Lionel Richie, dan Luke Bryan.

Dzaki lulus uji bakat dengan tiga “yes” dan memperoleh tiket emas ke peringkat seterusnya.

Seperti yang dilaporkan oleh VOA Indonesia, lelaki dari New Mexico itu membawakan dua lagu country selama proses uji bakat.

Walaupun telah menjalani latihan, Dzaki mengakui bahawa dia gugup ketika menghadapi Katy Perry, Lionel Richie dan Luke Bryan.

“Tidak ramai orang Indonesia yang mengikuti audisi American Idol, saya gugup tetapi teruja.”

“Saya tidak ingat apa-apa mengenai uji bakat saya, saya memasuki bilik uji bakat dan saya tidak ingat apa-apa, tetapi saya menikmatinya,”- kata Dzaki dalam siaran live video yang dikeluarkan menerusi Youtube VOA Indonesia .

Walaupun begitu, penampilan Dzaki berjaya menarik perhatian tiga hakim. Ke semuanya sepakat memberikan persetujuan mereka, atau “YA”, diikuti dengan “tiket emas” untuknya.

Dzaki mengakui bahawa dia sebenarnya mengikuti audisi untuk American Idol kerana dia dipaksa oleh rakan sekelasnya. Tidak mahu mengecewakan sokongan rakan-rakannya, pelajar Perniagaan Pertanian di New Mexico State University ini akhirnya mendaftar untuk menjalani uji bakat.

“Pada mulanya saya tidak mahu ikut serta, tetapi saya ponteng kelas dan mengikuti uji bakat (menerusi Zoom) dan dari sana sekarang saya di sini. Jadi, Alhamdulilah”-kata Dzaki.

Dzaki berharap dapat meneruskan langkahnya dalam acara American Idol untuk menaikkan namanya. Dia juga merancang untuk menjadi penyanyi country dari Indonesia.


Serina Ingin Berkahwin, Chef Wan Dedah Sudah Jumpa Bakal Menantu

Chef selebriti, Datuk Redzuawan Ismail atau lebih dikenali sebagai Chef Wan mendedahkan bahawa anak perempuannya yang juga pelakon dan pengacara, Serina Redzuawan telah meluahkan hasrat untuk mendirikan rumahtangganya yang kedua.

Menerusi pendedahan panjang sebanyak 3 hantaran di laman Instagram, Chef Wan memaklumkan bahawa dia sudah bertemu dengan bakal menantu nya itu yang merupakan seorang pegawai polis selepas Serina ingin melangsungkan perkahwinan mereka sebelum hari raya.

“Dia kata “Papa saya dah bertemu dengan lelaki yang baik, kami sudah mengenali satu sama lain selama hampir setahun. Sekiranya boleh, saya ingin menikah sebelum hari raya puasa. Boleh tak kami berdua bertemu dengan papa?”

“Jadi dua hari lalu mereka datang. Secara neutralnya sebagai bakal bapa mentua saya ada banyak soalan terutamanya selapas peristiwa teruk yang berlaku pada perkahwinan pertama anak saya di mana dia tidak mahu mendengar nasihat saya dan teruskan dengan perangai sombongnya”

“Jadi kali ini saya perlu lebih berhati-hati. Pengalaman lalu masih lagi menghantui saya. Saya dah tahu dari hari pertama bekas menantu memang bangs*t, itu sebab nak lepaskan Serina. Malam nikah itu saya sebak kerana saya tahu jodohnya tidak akan bertahan lama,” kongsinya.

Jelas Chef Wan, tujuan dia ingin bertemu dengan lelaki tersebut kerana enggan anak kesayangannya itu menemui kegagalan dalam hubungan sebagai suami isteri seperti perkahwinannya terdahulu.

Bagaimanapun, chef popular ini berkata lelaki tersebut seorang yang baik namun dalam masa yang sama menasihati mereka agar tidak terburu-buru untuk berkahwin.

“Sabar lah dahulu jika nak kawin pun dan ambil masa untuk lebih mengenali antra satu sama lain. Zaman kini anak muda nak kawin macam kacang putih. Lepas tu tak suka, bercerai macam tukar pakaian isteri itu”

“Yang menangung segala drama, malu adalah ibu bapa. Duit kita dah lah habis kawin kan baik-baik tapi luncai akhirnya. Itu sebab saya kurang bersetuju nak kawin sebelum raya!”

“Jadi belajar bersabar kamu berdua dan ambil masa. Jangan ingat gatal nak kawin tapi tak fikir apa yang saya telah nasihat kan tadi. Kita semua ada kekurangan” tulisnya lagi

Sebelum ini, Serina pernah berkahwin dengan Gavin Edward O’luanaigh pada 1 Januari 2010 dan bercerai talak satu di Mahkamah Rendah Daerah Petaling pada 1 Ogos 2017. Hasil perkahwinan, mereka dikurniakan dua orang cahaya mata Tristan Tareef, 11 dan Isabella Saffiya, 10.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Selebriti Hollywood Yang Memenangi Anugerah Grammy Terbanyak

Baru-baru ini, Anugerah Grammy ke-63  telah berlangsung pada 15 Mac 2021. Dan selebriti seperti Beyoncé , anak perempuannya Blue Ivy, dan WizKid telah memperoleh kemenangan untuk video muzik terbaik ‘Brown Skin Girl’. Pada usia 9 tahun, kemenangan Blue Ivy juga menjadikannya sebagai pemenang Grammy termuda yang pernah ada. Beyoncé juga menjadi wanita yang memenangi anugerah terbanyak dalam sejarah Grammy, dengan jumlah sebanyak 28 anugerah.

Selain Beyoncé, terdapat beberapa selebriti Hollywood lain yang mendapat anugerah terbanyak dalam sejarah Anugerah Grammy. Siapakah selebriti yang dimaksudkan? Stay tune guys!

Quincy Jones yang kini berusia 88 tahun, telah memperolehi 28 kemenangan Grammy dan 80 pencalonan sepanjang kerjayanya selama beberapa dekad sebagai produser, penulis lagu, komposer, dan arranger.

Beliau memenangi anugerah Grammy pertamanya pada tahun 1963 untuk Best Instrumental Arrangement ‘I Can’t Stop Loving You’. Dan sejak itu, beliau terus memenangi kategori Grammy yang paling berprestij, termasuklah Producer of The Year, dan Song of The Year. Pada tahun 1991, beliau turut menjadi salah seorang yang diberi penghargaan untuk Grammy Legend Award.

Beyoncé kini menjadi artis wanita yang memenangi banyak anugerah dalam sejarah Anugerah Grammy. Beliau telah memperoleh sebanyak 28 trofi, termasuk kemenangan untuk video muzik terbaik ‘Brown Skin Girl’ dan persembahan rap terbaik untu kolaborasinya bersama Megan Thee Stallion menerusi lagu ‘Savage’.

Ratu bluegrass, Alison Krauss telah merasai kemenangannya sendiri dan bersama kumpulannya iaitu Union Station. Tetapi kemenangan terbesarnya adalah dengan Robert Plant pada tahun 2009, yang memenangi Album of The Year (“Raising Sand”) dan Record of The Year (“Please Read the Letter”)

Ikon R&B yang berusia 70 tahun ini merangkul kejayaan memenangi Album of The Year sebanyak tiga kali, sebuah rekod yang dikongsi bersama Frank Sinatra dan Paul Simon. Beliau turut memenangi tiga LP berturut-turut untuk 1973 ‘Innervisions’, 1974 ‘Fulfillingness’ First Finale, dan 1976 ‘Songs In The Key of Life’.

Komposer filem lagenda yang berusia 89 tahun ini memecahkan rekodnya sendiri dengan pencalonan Oscar ke-52 ( Best Original Score for Star Wars : The Rise of Skywalker). Walaupun beliau hanya membawa pulang lima Anugerah Akademi, beliau menang hampir lima kali ganda di Anugerah Grammy, yang terkini adalah pada tahun 2017.

Suami kepada Beyoncé turut memecahkan rekod untuk kategori Album Rap Terbaik (“Vol. 2 …Hard Knock Life”) pada tahun 1999. Beliau turut memenangi anugerah dalam setiao empat kategori Rap Field, dan Kolaborasi Rap bersama Beyoncé (“Drunk In Love”), Rihanna (“Umbrella”) dan Justin Timberlake (“Holy Grail”).

Tahniah kepada semua pemenang Anugerah Grammy!


Ada Sampai Cecah RM40K! Jom Intip Harga Dan Jenis Basikal Pilihan Selebriti Ini

Sejak kebelakangan ini, ramai yang mula menjadikan aktiviti berbasikal sebagai salah satu senaman harian terutamanya pada setiap hujung minggu. Aktiviti berbasikal bukan sahaja satu senaman yang lebih santai malahan ianya juga baik untuk kesihatan seperti dapat mengurangkan berat badan, kawalan tekanan darah, penjagaan kesihatan mental, mengurangkan stress dan banyak lagi. Berbasikal sangat sesuai untuk kaum lelaki mahupun wanita.

Selebriti tanahair juga tidak melepaskan peluang untuk turut sama menghabiskan masa dengan aktiviti beriadah seperti berbasikal dan peminat turut teruja untuk mengetahui basikal seperti manakah yang digunakan oleh selebriti kesayangan mereka.

Jadi, kali ini kami di Murai.My ingin mengambil kesempatan untuk berkongsi dengan pembaca jenis-jenis basikal dan anggaran harga basikal yang menjadi pilihan selebriti tanahair. Jom kita tengok!

Noor Nabila sekarang kelihatan semakin langsing dan aktif dengan aktiviti berbasikal. Noor Nabila mempunyai pengikut di akaun instagram miliknya sebanyak 1.1 juta. Selain sibuk menguruskan Jebat Jayden, Noor Nabila juga merupakan pengarah urusan di syarikat NH Prima International Sdn Bhd. Dia juga mempunyai sebuah basikal dan ia adalah dari jenama S-Works, model Tarmac SL6 dan anggaran harga adalah dalam RM35k.

Pelakon dan juga certified fitness instructor ini mempunyai lebih dari 500 ribu pengikut di instagram miliknya. Ibu kepada 3 orang anak ini kerap berbasikal bersama seorang kawan artisnya iaitu Yasmin Hani. Basikal yang Sazzy Falak gunakan adalah dari jenama Eddy Merckx, model Milano 72 dengan anggaran harga sekitar RM10 ribu ke RM15 ribu.

Janna Nick merupakan seorang penyanyi, pelakon dan pengacara dan juga CEO di JN Studio Entertainment yang mempunyai jumlah pengikut di instagram seramai 6.2 juta. Janna yang kini sedang hangat bercinta dengan kekasihnya, Dini Shatzmann menggunakan basikal dari jenama Look Carbon Road Bike model 765 dengan anggaran harga sekitar RM10 ribu.

Penyanyi dan pelakon kecil molek ini mempunyai pengikut di akaun instagram miliknya seramai 2.6 juta. Penyanyi ini baru sahaja selesai membuat persembahan di pentas akhir Anugerah Juara Lagu ke-35 iaitu dengan lagu Peluang Kedua. Basikal yang Nabila Razali gunakan adalah dari jenama Specialized dan model Tarmac SL6 dengan anggaran harga sekitar RM15 ribu hingga RM30 ribu.

Penyanyi, pelakon dan pengacara, Alif Satar mempunyai 3.3 juta pengikut di akaun instagram miliknya. Bapa kepada 3 orang cahaya mata ini pernah mendedahkan bahawa sewaktu dia mula aktif dalam aktiviti berbasikal dia hanya membeli sebuah basikal terpakai. Kini pelantun lagu I Want You To Love Me menggunakan basikal dengan jenama Storck, model Aero2 Platinum G2 dengan anggaran harga sekitar RM33 ribu ke RM35 ribu.

Siapa yang tidak kenal dengan penyanyi no 1 negara ini yang mempunyai seramai lebih 8 juta pengikut di instagram. Beliau aktif berbasikal bersama suami tercinta, Datuk K dan Tokti juga telah menubuhkan CTDK Cycling Team. Basikal yang digunakan Tokti pernah menjadi bualan hangat netizen pada tahun 2019 kerana wheel set basikalnya berharga sama dengan sebuah kereta Proton Saga iaitu dalam lingkungan RM32 ribu. Daripada instagram beliau, terdapat dua jenis basikal yang kerap digunakan. Yang pertama adalah dari jenama Focus model Izalco Race9.8 dengan anggaran harga dalam RM40 ribu ringgit. Basikal yang kedua pula adalah dari jenama Wilier dengan model Cento 10 Air juga berharga lebih RM10k hingga RM40k..

Penyampai berita Buletin Utama TV3 dan juga pengacara untuk rancangan Wanita Hari Ini, Hawa Rizwana mempunyai jumlah pengikut di instagram sebanyak 657 ribu. Hawa juga merupakan alumni Sekolah Sains Muar dan namanya kini semakin dikenali dan Hawa Rizwana juga sangat aktif di saluran youtubenya sendiri, Hawa Rizwana.  Basikal yang digunakan Hawa Rizwana adalah dari jenama Storck, model Durnario Platinum G1 dengan anggaran harga sekitar RM20k ke RM30k

Menteri Sains, Teknologi Dan Inovasi, Khairy Jamaluddin pernah terlibat dengan kemalangan ketika menunggang basikal. Beliau mempunyai seramai 1 juta pengikut di instagram. Basikal yang digunakan KJ juga pernah menjadi viral kerana dikatakan ianya berharga sama dengan harga sebuah kereta dan basikalnya itu merupakan basikal premium dari Itali iaitu Pinarello, Dogma F10 yang berharga sekitar RM45k

Pelakon dan duta galeri Ariani, Bella Dally mempunyai 2.3 juta pengikut di instagram. Bella aktif berbasikal dan sering melakukan aktiviti berbasikal bersama suaminya dan juga rakan-rakan artis yang lain. Basikal yang digunakan oleh Bella Dally adalah dari jenama S-Works model Tarmac SL6 dengan harga sekitar RM20k ke RM40k.

Bekas pelakon, Hanez Suraya mempunyai jumlah pengikut seramai 1.1 juta di instagram. Bahagia bersama suami dan anak-anak, Hanez suraya pernah mendapat kejutan dari suaminya dengan membuat sambutan hari lahir Hanez di Fraser Hill selepas mereka bersama-sama selesai berbasikal. Hanez Suraya juga telah melancarkan official baju dengan nama Hypenez Cycling Club. Basikal yang digunakan oleh Hanez Suraya adalah dari jenama S-Works, model Tarmac SL7 dengan harga sekitar RM40k.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Pencetus Viralnya #jemimahchallenge Tersingkir Selepas Bawakan Lagu Michael Jackson

Pencetus viralnya #jemimahchallenge iaitu Jemimah Cita, peserta Indonesian Idol pasti akan dirindui semua peminatnya dan penggemar TikTok.

Jemimah harus menghentikan langkahnya ke peringkat 4 teratas kerana pada Selasa (16/3/2021) yang lalu, dia tersingkir dari  Indonesia Idol Special season.

Gadis berdarh Jawa ini mendapat undian terendah setelah menyanyikan lagu Michael Jackson, Man in The Mirror.

Lagu itu disusun semula oleh Jemimah menjadi versinya sendiri Tetapi sayangnya masih terdapat kekurangan. Juri Ari Lasso berpendapat persembahan Jemimah tidak begitu mengagumkan, walaupun dia yakin bahawa peserta lain harus meniru semangat Jemimah ketika menyanyikan Cover-nya.

Menurut laman hiburan dari Indonesia, Grid ID, persembahan Jemimah tidak mengalami perkembangan yang ketara berbanding dengan peserta lain, Rimar, Anggi, Mark dan Melisa.

Atas sebab ini, undian Jemimah dari penonton kurang daripada peserta lain sehingga gadis yang pernah menjadi viral dengan #JemimahChallenge dalam lagu Cinta Dalam Hati gagal mengekalkan pencapaiannya di Indonesian Idol.

“Saya belajar banyak di sini, saya sangat bersyukur dapat mencapai lima teratas,” katanya, yang seolah-olah melepaskan kedudukannya sekarang.


“Kamu Lebih Diingati Dari Yang Lain”- Alyah Persoalkan Orang Di Belakang Nabila Razali

Persembahan penyanyi lagu Peluang Kedua, Nabila Razali yang “terkucil” sewaktu Anugerah Juara Lagu ke -35  (AJL35) masih menjadi bualan ramai.

Walaupun dikecam hebat oleh netizen kerana insiden sama yang masih berulang, rata-rata peminat dan rakan-rakan selebriti tampil memberikan semangan buat Nabila termasuklah pelantun Sesal Separuh Nyawa, Alyah.

A post shared by Alyah Abu Hasan (@alyah81)

Melalui posting beliau di Instagram, Alyah atau nama penuhnya Datin Noor Hasliah Abu Hassan menyatakan bahawa Nabila Razali umpama seorang srikandi yang kalah dengan bermaruah

“Kalah seorang srikandi. Dia kalah bermaruah. Seumpama dia berlari ke medan perang dengan pedang yang tumpul. Bukan pedang yang harus kita lihat, tapi keberaniannya turun ke medan perang yang harus dipandang. Tahniah adik @Nabila.Razali.”- Alyah

Menurut Alyah, beliau mahukan insiden ini dilihat dari sudut positif,

“Pandang positif. Kamu lebih diingati dari yang lain. Bukti sampai ke hari ini semua orang masih bercakap mengenai kamu (tak kisahlah buruk atau baik)”- Alyah

Tambah Alyah, dia turut mempersoalkan siapa yang membenarkan Nabila Razali melakukan persembahan sebegitu, sepatutnya lebih peka.

“Cuma nak tanya je? Siapa yang membiarkan dia melakukan ini sepatutnya lebih peka…

“Pandangan peribadi kenapa letak dia dalam keadaan ni? mana orang-orang yang kat belakang dia? kenapa biarkan dia jadi mangsa. Bila baca ramai orang jadikan dia bahan gelak. Saya sedih sebeb saya pernah duduk ditempat dia dan saya tahu apa yang ada dibelakang. Apa pun dia juara dihati saya!

Menurut Alyah, dia bercakap berdasarkan pengalaman. Situasi yang berbeza tetapi di pentas yang sama.

“Saya bercakap berdasarkan pengalaman. Situasi berbeza di pentas yang sama. Sekian terima kasih.”- Alyah

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[EKSKLUSIF] “I’m A FTM”- El Lye Gembira Ibu Beri Kebebasan Sejak Muda, Selesa Dengan Fizikal Lelaki

Pada awal tahun 2017, pemilik Gym ini pernah mengejutkan masyarakat di Malaysia kerana dia berani menunjukkan sisi dirinya yang berbeza.

Ahli bina badan berasal dari Ipoh ini telah melakukan latihan fizikal dan aktiviti kecergasan sehingga akhirnya dia memiliki badan yang dia ada sekarang. Namun siapa sangka asalnya dia adalah seorang wanita. Murai MY berpeluang menemubual pemilik nama El Lye ini untuk mengenalinya lebih dekat.

Lye, yang kini berusia 40 tahun, atau nama sebenarnya Elaine Lye adalah pelatih kecergasan, ahli bina badan dan pemilik gym Muszle Warrior.  Lye baru sahaja membuka sebuah lagu pusat kecergasan di bandar Ipoh, Perak.

“Baru-baru ini, saya baru sahaja membuka sebuah gym besar  di Ipoh City & Country Club (ICCC) pada 7 Januari 2021. Saya mula menubuhkan pusat kecergasan  Muszle Warrior ini dari tahun 2007 hingga sekarang 2021. Ia terbuka untuk semua orang.”- katanya ketika dihubungi oleh Murai MY.

“Sesi ‘latihan peribadi’ (pt) saya sendiri bertujuan untuk menolong orang mendapatkan semula badan mereka, mendapatkan keyakinan melalui kecergasan dan gaya hidup sihat”- katanya.

Mesti ramai yang tertanya-tanya, bagaimana kesan dari transformasi tubuh yang dilakukan olehnya.  Lye berkata,  dia telah membuat kajian terlebih dahulu untuk transformasi tubuhnya kepada seorang lelaki.

“Keputusan saya untuk melakukan peralihan perubahan tubuh berlaku setelah melakukan banyak kajian. Saya ingin memastikan bahawa saya tahu sepenuhnya risiko kesihatan saya sebelum mengambil sebarang hormon.”

“Saya juga ingin tahu apa yang diharapkan dalam penampilan saya. Saya tahu akan berjambang dan mungkin juga rambut akan berkurang atau botak.”

Sejak tahun 2016, Lye menghentikan mengambil dos testosteron kerana dia menjalani rawatan tanam rambut. Tambahnya lagi, dia kini bergelar seorang ‘influencer’  untuk sebuah pusat rawatan tanam rambut di Bangkok, Million Hair Transplant.

“Tetapi setelah saya mendapat fizikal lelaki, saya secara beransur-ansur mengurangkan dos testosteron saya. Sejak tahun 2016, saya menghentikannya untuk rawatan tanam rambut ”

“Pada tahun 2016 juga saya mengambil satu lagi langkah penting dalam transformasi tubuh saya dan menjalani pengurangan payudara, dan untuk peringkat kedua saya kemudian menjalani pembedahan peri areola.”

Kini dia seperti seorang lelaki sejati, Lye ternyata selesa dengan perubahan tubuh yang sedia ada. Menurut Lye, pembedahan tubuh bukanlah suatu keharusan.

“Untuk diri saya sendiri, saya ingin menjadi diri sendiri dengan percaya diri dan juga boleh menanggal baju saya di pantai atau saat berlatih di gym saya.”

Walaubagaimanapun Lye mendedahkan tidak merancang untuk membuat pembedahan di bahagian intim.

“Pada masa ini saya mesti mengatakan bahawa saya selesa dengan perubahan yang telah saya buat. Saya yakin bahawa saya tidak akan melanjutkan untuk menjalani pembedahan di bahagian intim- akuinya.

Mengenai penerimaan dari keluarga, Lye berkata, dia bersukur ibunya memberi sokongan tentang pilihan hidupnya sejak awal lagi.

“Saya sangat gembira ibu saya memberi  banyak kebebasan sejak muda untuk memilih perjalanan hidup saya. Dan sekarang saya gembira dengan apa yang saya ada sekarang”- ujarnya.

Bertanya mengenai status dalam hubungan percintaan, Lye mengaku kini sudah dimiliki dan bahagia bersama isteri tersayang.

“Saya mempunyai hubungan yang baik dengan isteri saya. Kami berdua tidak begitu gemar kepada kanak-kanak jadi kami tidak akan memikirkan untuk mengambil anak angkat sekalipun”- katanya kepada Murai MY.

Di sebalik kerjayanya sebagai seorang ahli bina badan, rupanya Lye meminati seni muzik. Pada waktu terluang, dia gemar bermain piano dan antara lagu kegemarannya adalah Forever Love oleh Gary barlow. Jom dengar Lye bermain piano dalam video di bawah;

Lye mempunyai pengikut yang ramai di Instagram, namun kelebihan ini tidak disia-siakan. Dia dilantik menjadi duta Mutts & Mittens (M&M) sebuah Persatuan Pencinta Haiwan di Perak. Semestinya misi utama persatuan ini untuk melindungi haiwan. Persatuan ini berusaha untuk selamatkan haiwan yang sakit kemudian menyembuhkannya dengan memberikan suntikan vaksin yang sepatutnya sebelum di hantar pulang.

Lye berkata, dia seorang pencinta haiwan sejak kecil lagi. Mengimbau kembali zaman kecil, Lye berubah menjadi seorang vegetarian sejak usia 9 tahun kerana tidak sanggup makan mana-mana haiwan. Sebagai ahli bina badan, dia akui menjadi seorang vegetarian tidak menjadi masalah untuk membina otot.

“Vegetarian juga dapat membina otot sebenarnya, tak perlukan daging”

Jika anda mahu membantu meneruskan usaha mereka, boleh hulurkan sumbangan ke akaun Persatuan Pencinta Haiwan Daerah Kinta Perak, PUBLIC BANK: 3200329836

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sudah Berkahwin? Foto Terkini Katy Perry Cetus Spekulasi

Baru-baru ini Katy Perry bersama Orlando Bloom telah mencetuskan khabar angin bahawa dia dan Orlando Bloom telah mempunyai ikatan perkahwinan setelah beliau dilihat memakai cincin  perkahwinan.

Menurut People, Penyanyi “Firework” ini dilihat memakai cincin emas di jari manis kirinya sewaktu dia keluar bersama Orlando Bloom di Hawaii .

Bintang “Pirates of The Carribean” turut dilihat sedang membawa anak perempuan mereka yang berusia 6 bulan, Daisy dikendong dari belakang. Kepala Daisy turut ditutup dengan kain untuk tujuan privasi.

Pasangan ini telah berada di Hawaii selama setengah bulan untuk percutian mereka. Katy Perry dan Orlando Bloom yang mengikat tali pertunangan sejak Februari 2019 telah menangguhkan perkahwinan mereka beberapa kali disebabkan pandemik COVID-19.


Demi Lovato Kongsi Kisah Diserang Secara Seksual Oleh Pengedar Dadah

Melalui dokumentarinya, Dancing With The Devil yang bakal ditayangkan pada 23 Mac 2021 di Youtube. Demi Lovato membuat pendedahan berani bahawa beliau pernah mengalami serangan seksual pada malam beliau drug overdose atau ketagihan dadah yang hampir membawa maut pada tahun 2018.

Demi Lovato mendedahkan bahawa beliau telah diserang secara seksual oleh pengedar dadahnya pada malam beliau overdose.

“Saya bukan sahaja ketagihan dadah, saya telah diambil kesempatan”- Demi Lovato

Seorang rakan Demi Lovato iaitu Sirah Mitchell menjelaskan bahawa Demi Lovato telah diberi heroin yang dicampur dengan fentanyl pada malam itu.

“Dia membuatkan Demi Lovato benar-benar high dan membiarkannya mati.”- Kata Sira Mitchell mengenai pengedar itu dalam dokumentari

Demi Lovato mendedahkan bahawa beliau ditemui dalam keadaan bogel pada malam dia overdose.

“Ketika mereka menjumpai saya, saya dalam keadaan bogel, biru. Saya benar-benar dibiarkan mati setelah dia mengambil kesempatan pada saya”- Demi Lovato

Setelah beliau sedar di hospital, Demi Lovato turut ditanya oleh pihak hospital adakah dia melakukan hubungan seks konsensual.

“Saya masih ingat dia terbaring di atas saya, jadi saya menjawab ya.”- Demi Lovato

Tidak sampai sebulan beliau alami overdose, Demi Lovato menyatakan beliau sedar bahawa dia tidak berada dalam keadaan fikiran untuk membuat keputusan konsensual.


‘Itu Yang Mereka Nak’- Aiman Tino Putuskan Hubungan Dengan Kekasih

Kemelut dalam keluarga yang terjadi kepada penyanyi Aiman Tino dan ibunya Hazelina Mat Jalil pernah meraih perhatian netizen pada Februari yang lalu. Isu ini bermula selepas Hazelina meluahkan rasa kesalnya di Instagram melihat perubahan Aiman.

Pelantun lagu ‘Dendam Simpati‘ ini dikhabarkan berubah selepas menjalinkan hubungan cinta dengan wanita bernama Fara.  Hazelina juga memberi bayangan hidup anaknya itu dikongkong seorang wanita, malah karier Aiman juga mula terjejas.

Kini Aiman tampil buka mulut dan memberi penjelasan tentang kemelut yang melanda sebelum ini. Menurut Aiman, dia sudah putuskan hubungan dengan kekasihnya. Keputusan itu dibuat setelah menuruti permintaan ibunya.

“Dengan kekasih sudah tidak ada. Saya dengar cakap mak. Sekarang ini semua perkara saya buat sendiri. Saya uruskan kerja, perniagaan dan rutin harian sendiri. Semua saya buat sendiri. Itu yang mereka nak,” katanya.

Tambah Aiman, dia memang bekerja keras untuk keluarga namun mungkin mereka belum nampak yang dia usahakan di luar.

“Ada hikmah di sebalik apa yang terjadi kerana ia membuatkan saya nak lebih berjuang. Apa saya boleh cakap, keluarga saya mungkin tak nampak apa saya buat di luar dan saya pun kurang berkongsi dengan mereka. Saya memang bekerja keras untuk keluarga,” katanya kepada Harian Metro.

Sementara itu, Aiman kini sibuk menguruskan perniagaan kedai makan char kuey teow di Wangsa Maju dan terbaharu di Kampung Baru. Dalam dunia lakonan, Aiman  terbabit dalam penggambaran drama Kampung Kolestrol lakonan bersama Sufian Suhaimi, Ziana Zain dan Mas Idayu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Instafamous Jadi Pelakon, Izara Aishah Persoal Stesen TV Tiada Bajet?

Pelakon Izara Aishah menerusi ciapan di laman Twitter nya mempersoalkan tindakan stesen televisyen yang kini lebih memilih mereka yang terkenal di media sosial atau lebih dikenali sebagai ‘Instafamous’ sebagai pelakon.

Akui Izara, dia melihat ramai golongan itu menjadi pelakon kononnya bayaran lebih murah. Malah Izara tertanya faktor penularan wabak COVID-19 sebagai punca stesen televisyen mempunyai bajet yang kurang untuk membayar pelakon sebenar.

“Instagram famous banyak jadi pelakon. TV semakin tiada bajet sebabkan Covid-19 ke?” tulis Izara

Tambahnya lagi, sesetengah daripada mereka kelihatan seolah-olah tidak berminat untuk berlakon dan turut membandingkan pengalamannya bersama pelakon-pelakon seangkatan yang dikehendaki menjalani ujibakat sebelum terpilih. Jelas pelakon berusia 29 tahun ini, kerana minat yang mendalam menjadikan dia dan rakan-rakan sebagai pelakon dan mereka mempelajari bidang seni untuk menempatkan diri di dalam industri.

Meluahkan rasa kecewa, menurut Izara usaha yang telah diberikan mereka selama ini juga seperti sia-sia berbanding dengan cara pemilihan pelakon era kini.

“Sesetengah daripada mereka tidak berminat pun untuk bérlakon. Zaman saya, kami terpaksa pergi ujibakat. Minat yang mendalam menjadikan kami sebagai pelakon. Kami mempelajari bidang seni untuk masuk ke industri. Usaha yang kami berikan seperti sia-sia jika dibandingkan sekarang” tulisnya lagi

Menerusi carian Murai.my, ciapan tersebut mendapat lebih dari 15 ribu tanda suka (likes) dan 8,000 ulang kicau (Retweet) yang mana dipersetujui oleh rata-rata pengguna laman Twitter.

Pendapat mereka, segelintir daripada mereka hanya bersandarkan pada paras rupa dan tidak mempunyai bakat sebagai seorang pelakon. Tidak kurang juga faktor populariti membuatkan stesen televisyen memilih mereka sebagai faktor tarikan kepada sesebuah drama baharu yang ditayangkan.


Penangan AJL35! Pengikut Amir Masdi Bertambah, ‘Viewers’ Cecah 1 Juta

Meskipun tidak berjaya membawa pulang sebarang trofi dalam Anugerah Juara Lagu 35 (AJL35) baru-baru ini, namun bagi penyanyi Amir Masdi, dapat membuat persembahan di pentas berprestij itu adalah antara hari yang terbaik pernah terjadi sepanjang hidupnya.

Bukan itu sahaja, rata-rata peminat turut menyifatkan persembahan Amir sememangnya menghiburkan apatah lagi lantaran vokalnya juga cukup merdu. Difahamkan, penangan persembahan Amir menerusi lagunya berjudul ‘Kau Sakiti’, populariti penyanyi ini turut meningkat secara mendadak.

Menerusi ciapan Amir di laman Twitter, dia berasa terharu kerana jumlah pengikutnya di platofrm tersebut kini seramai 10 ribu manakala di Instagram meningkat kepada 161 ribu pengikut.

Bukan itu sahaja, video persembahannya ketika menyertai program realiti Immortal Songs pada tahun lalu juga telah mencatat lebih daripada 1 juta penonton.

Sebagai hadiah buat peminatnya, Amir telah berkongsi sedutan awal lagu Sekuntum Sekuntum Mawar Merah nyanyian asal ratu rock negara, Ella yang telah dirakam semula dalam versi studio.

Menurut Amir, versi penuh lagu tersebut bakal dimuatnaik di laman YouTube nya tidak lama lagi dan peminat turut menyatakan rasa teruja untuk mendengarkan lagu hits itu kelak.

Sebagai info, Amir telah menyanyikan lagu Sekuntum Mawar Merah yang telah diberikan nafas baharu dalam program itu. Biarpun gagal menjuarai episod lagu-lagu ciptaan Fauzi Marzuki, namun persembahan Amir telah mendapat pujian ramai termasuk dari Ella sendiri.


[VIDEO] Baru Dilancarkan, Lihat Apa Perbezaan Samsung Galaxy A52 dan Galaxy A72

Semalam (17 Mac) jenama kegemaran rakyat Malaysia, Samsung telah melancarkan Samsung Galaxy A52 dan Galaxy A72. Siri terbaru Samsung Galaxy A ini membolehkan anda untuk berkomunikasi dan ekspresi diri dengan kamera yang awesome, paparan skrin jelas dan pengskrolan yang mudah, juga terdapat ciri-ciri Galaxy inovatif baharu seperti bateri hayat lama dan rintang air untuk kesenangan anda.

Siri Galaxy A juga akan mempertingkatkan pengalaman anda menggunakan telefon sekarang dengan menyediakan akses menyeluruh ekosistem Galaxy tersambung peranti lain seperti Galaxy Buds Pro, Galaxy SmartTag, dan Galaxy Tab 1 .

Samsung telah meningkatkan tahap kualiti kamera, dan Galaxy A52 dan A72 adalah buktinya. Dengan memberikan ciri inovasi kamera serba guna untuk siri Galaxy A baharu, anda kini boleh merakam lebih banyak foto dan video yang menarik. Memiliki kamera kuad resolusi tinggi 64MP dan 4K Video Snap untuk mengambil imej resolusi tinggi 8MP daripada rakaman video 4K.

Siri Galaxy A baharu akan tersedia dalam Awesome Violet, Awesome Blue, Awesome Black, dan Awesome White 14.

Jom tonton video unboxing siri Galaxy A baharu ini yang dimuatnaik di salauran Youtube rasmi Samsung Malaysia.

Sehingga artikel ini ditulis, masih belum ada lagi kenyataan rasmi tentang harga di pasaran Malaysia. Namun, dipetik dari CNET, di pasaran Eropah, harga mencecah AS$415 (RM1,706) untuk A52, manakala A72 berharga AS$534 (RM2,196).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rakan Karib Oprah Winfrey Bersuara Isu Wawancara Meghan Dan Harry

Rakan karib kepada Oprah Winfrey iaitu Gayle King menyatakan bahawa wawancara Meghan Markle dan Putera Harry bersama Oprah Winfrey kemungkinan akan ditunda sekiranya Putera Philip meninggal dunia.

Dipetik dari TMZ, Gayle King membuat pernyataan tersebut menerusi rancangan radio,’Gayle King in the House’ menyatakan bahawa Meghan Markle dan Putera Harry merakamkan wawancara tersebut sebelum Putera Philip dimasukkan ke hospital pada bulan Februari.

“Sekiranya berlaku sesuatu yang tak diizinkan oleh Tuhan, wawancara itu tidak akan dijalankan pada waktu tersebut.”- Gayle King

Gayle King menambah bahawa wawancara itu dilakukan dan dijadualkan sebelum Putera Philip dimasukkan ke hospital,

“Tetapi, wawancara itu dilakukan dan dijadualkan sebelum Putera Phillip dimasukkan ke hospital. Dan ramai yang sedar akan hal itu.”- Gayle King

Meghan dan Harry mendapat reaksi balas kerana menyiarkan wawancara mereka sewaktu Putera Philip yang berusia 99 tahun dimasukkan ke hospital sewaktu dalam pemulihan dari pembedahan jantung.

Putera Philip kemudian dibenarkan keluar dari hospital pada hari Selasa, kurang dari seminggu setelah Meghan mengumumkan pada orang ramai mengenai dakwaan rasis terhadap keluarga diraja.


Aishah Bagi ‘Hint’, Bakal Berundur Dari Dunia Seni

Nama penyanyi Wan Aishah Wan Ariffin atau lebih dikenali sebagai Aishah sekali lagi menjadi bualan hangat dikalangan peminat baru-baru ini selepas dia dikatakan telah menyekat Instagram penyanyi nombor satu negara, Dato Sri Siti Nurhaliza.

Bagaimanapun, tegas Aishah dia tidak sengaja berbuat sedemikian kerana akui tersalah menyekat akaun yang disangka nya netizen yang cuba mengecam nya sebelum ini. Tambah Aishah, dia hanya tahu mengenai perihal tersebut selepas diajukan soalan oleh seorang wartawan.

Jelas Aishah yang membawakan lagu Siti berjudul Aku Bidadari Syurgamu pada pentas AJL35 baru-baru ini, hubungannya bersama Siti tidak mempunyai sebarang masalah malah turut menganggapnya seperti seorang adik.

“Hadoi hari ini I dihubungi seorang wartawan bertanyakan samada gosip yang melanda mengatakan I dan adinda @ctdk tak bertegur?”

“Tergamam sekejap I dibuatnya. Biar betul ni cerita apa pulak ni? Laaaa rupanya berpunca dari I terblock IG adinda tersayang I ni. Tepuk dahi I tadi”

“Ok let me explain supaya uolls jangan membuat andaian tak tentu arah ok. Semasa Semi Finals lepas ada orang yang tag I ke IG adinda ku ini”

“Dan semasa panas tu kan, akak terbaca kecaman dalam akaun tu. So untuk meredakan hati yang sedih dikecam dicemuh dan macam-macam lagi I block.I tak perasan pun yang ini IG utama beliau. Kerana adindaku ini superstar, I jadi confuse pasal I tengok banyak betul IG yang ada nama beliau”

“Kelakar kehidupan sekarang ye kalau tak boleh tag IG seseorang terus orang tujal fikir benda bukan-bukan. Hahahah commonlah there is life beyond social media.Elok je @rozisangdewi hubungi I dengan ucapan Siti,” jelas Aishah di Instagram pada Rabu.

Dalam pada itu, menerusi sebuah hantaran lain, Aishah memberi bayangan untuk berundur daripada dunia seni tidak lama lagi.

“Life must go on,buat sementara ini I akan terus berkarya dan menyanyi.Harapan I di masa taklah lama lagi I akan dapat laksanakan impian-impian I yang belum tercapai”

“Yang sakit sangat hati dengan kehadiran I dalam industri ini jangan risau,I wont be here forever.Ada beberapa perkara yang I terpaksa lunaskan sebelum berundur diri.Berkarya hanya bila ianya menyenangkan dan menghiburkan hati”

“Seni muzik halwa telinga sepatutnya memberikan kegembiraan kepada yang mendengar.Tujuan dan definasi lagu itu ialah irama yg menyampaikan cerita.Jangan dicemari keindahan seni itu dgn hati yg kusam dan kosong itu.Jaga diri semua” tulisnya lagi

Kongsi pelantun Janji Manismu ini, dia akan berbuat demikian setelah merealisasikan beberapa impiannya dan ketika ini akan terus menghiburkan peminat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rose BLACKPINK Di Panggil Babi? Ini Pendedahan Mengejutkan Dari Kakaknya!

Rose BLACKPINK dan kakaknya  Alice, sememangnya mempunyai hubungan yang rapat, ini terlihat menerusi sebuah wawancara baru-baru ini.  Alice mendedahkan beberapa fakta menarik mengenai adik perempuannya, termasuk nama panggilannya di sekolah yang mengejutkan.

Semasa wawancara itu, Alice ditanya beberapa soalan mengenai Rose, termasuk fakta menarik yang mungkin tidak diketahui oleh peminat mengenai penyanyi kelahiran 1997 itu.

“Apa yang membuat peminat Rose terkejut mengetahui tentangnya?” – soalan diajukan.

Alice mendedahkan sesuatu yang cukup menarik mengenai Rose di sekolah. Menurut Alice, nama panggilan Rose di sekolah adalah “Porky Pig”.

“Saya rasa rakan-rakannya memanggilnya Porky Pig,” kata Alice. ‘Porky Pig’ adalah watak babi dalam animasi Warner Bros

Alice menjelaskan bahawa Rose mendapat nama panggilan kerana dia akan menghabiskan banyak wang di kantin sekolah.

“Dia akan selalu berbelanja di kantin sekolah,” katanya.

Rose mengesahkan fakta yang mengejutkan dan berkongsi bahawa dia kuat makan sampai sekarang.

“Ya, saya biasa makan banyak dan saya rasa sampai sekarang. Ya, saya suka makan,” katanya.

Walaupun nama panggilannya sebagai “Porky Pig” mungkin mengejutkan, hakikat bahawa Rose adalah penggemar makanan semestinya tidak mengejutkan. Peminat tahu bahawa pemilik nama Park Chaeyoung sangat menggemari makanan yang enak.

Sementara itu, Rose secara rasmi membuat debut secara solo dengan mengeluarkan album berjudul “-R-” pada 12 Mac. Dia merilis video musik untuk lagu judul album, berjudul “On the Ground”.


Ezlynn Akui Dihantar ‘Sihir Pelalau’, Cuba Jatuhkan Karier Seni & Seri Wajah

Penyanyi Ezlynn akhirnya akui bahawa serbuk pasir yang ditemui di rumahnya sebelum ini merupakan sihir jenis pelalau yang telah dihantar kepadanya.

Menurut Ezlynn, dia telah mengalami insiden tersebut beberapa kali sehinggalah kali terakhir nekad untuk kumpulkan pasir tersebut dan bertemu dengan pakar perubatan Islam bagi mendapatkan nasihat dan jawapan mengenai pasir misteri tersebut.

“Kebanyakan pakar yang saya jumpa memang mengatakan benda itu memang ada orang yang nak ‘sampaikan sesuatu'”

“Mungkin nak bagi saya nampak buruk dan tak nampak saya”

“Mula-mula jumpa benda itu(pelalau) saya ingat pasir biasa dan saya pun banyak masuk hutan dan juga kayuh basikal. Jadi mungkin dari kasut yang saya pakai”

“Kali kedua, lebih kurang sebulan selepas itu ada lagi benda yang sama, terus hati saya terdetik sesuatu. Saya pun kumpul pasir itu dan bawa jumpa pakar. Dia cakap pasir ini seperti sudah tidak digunakan lagi kerana pelalau ini sebenarnya kita tidak nampak dan pasir itu adalah kesan selepasnya” dedah Ezlynn kepada Murai.my

Dalam pada itu, pelantun Sengsara ini berkata individu yang cuba menghantar Pelalau tersebut akan terus melakukan perkara sedemikian sehingga berpuas hati.

Namun, Ezlynn bersyukur kerana setelah melakukan pelbagai amal ibadat seperti yang dinasihatkan, kejadian tersebut tidak lagi terjadi.

“Orang yang saya jumpa ini minta saya ubah cara hidup, jaga solat dan sebagainya Insyallah saya boleh sembuhkan diri saya sendiri”

“Baca juga Al-Quran, sehari satu ayat pun tak apa tetapi sekurang-kurangnya kita dekatkan diri dengan Al-Quran. Dia kata dekat saya Al-Quran itu bukan sekadar baca, dalam tu ada doa-doa untuk sembuhkan penyakit, segala-galanya.Siapa yang amalkannya Insyallah akan sihat” kongsinya lagi

Dalam perkembangan lain, Ezlynn turut menjadi rakan artis kepada jenama produk pencuci pertama di Malaysia yang menggunakan teknologi ENCAP (teknologi mengekalkan wangian) di Malaysia, Sabun Toyyib. Sekadar info, syarikat ini menggeluarkan lima variasi termasuk sabun pencuci pakaian dengan kelulusan dari Kementerian Kesihatan Malaysia dan juga berstatus Halal.

Pengarah Syarikat Norshahila Mohd Noor berkata, sebagai syarikat milik penuh bumiputera produk Sabun Toyyib mempunyai kelebihan tersendiri dengan empat fungsinya iaitu pembersih, pelembut, pewangi dan antibakteria. Norshahila  turut berbesar hati dengan mendapat sokongan rakan artis seperti Ezlynn dalam usaha meluaskan pasaran produk itu dan percaya jalinan dengan rakan artis mampu memperkenalkan lagi idendtiti mereka kepada lebih ramai rakyat Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rosé Blackpink Rilis Saluran Youtube, Dedah Gambar Sewaktu Masih Kecil

Rosé kini mempunyai saluran Youtube peribadi sendiri! Dan sewaktu artikel ini ditulis, saluran Youtube Rosé sudah mempunyai seramai 267 ribu subscribers.

Pada hari ini, Rosé Blackpink telah berkongsi Interview Film sebagai video pertama dalam saluran Youtubenya.

Video tersebut merangkumi pelbagai footage Rosé selama bertahun-tahun. Antaranya adalah klip semasa beliau masih kanak-kanak, menjalankan aktiviti Blackpink, membuat persiapan album solonya, dan banyak lagi.

Melalui video temubual yang sama, Rosé bercerita mengenai pelbagai aspek kehidupan termasuk sewaktu beliau masih kecil, pandangan mengenai muzik, impiannya, dan juga debut solo.


Selain Ji Soo, 5 Bintang Korea Ini Dikeluarkan Dari Drama Disebabkan Skandal

Baru-baru ini aktor Korea Ji Soo telah dikeluarkan daripada membintangi drama River Where The Moon Rises disebabkan skandal buli. Ramai mendatangani petisyen agar aktor tersebut dikeluarkan dari drama itu.

Namun, Ji Soo bukanlah bintang Korea pertama yang dikeluarkan daripada drama disebabkan skandal. Berikut adalah beberapa bintang Korea yang dikeluarkan daripada produksi disebabkan pelbagai skandal. Stay tune guys!

Aktor muda yang memainkan watak sebagai Cha Hae Kang dalam drama sensasi The World of the Married ini telah mengejutkan orang ramai kerana mengambil minuman keras dan merokok bawah umur (underage drinking and smoking). Berita ini muncul setelah tersebar foto aktor yang berusia 16 tahun bersama rakan-rakannya di sebuah restoran.

Mereka dilihat berada di restoran dikelilingi sejumlah soju dan bir. Disebabkan isu mengambil alkohol dan merokok di bawah umur, Jung Joon Won telah dikeluarkan dari drama The World of the Married, walaupun drama tersebut hanya berbaki dua episod terakhir.

Kang Ji Hwan telah mengejutkan orang ramai dengan skandal gangguan seksual yang dilakukannya pada tahun 2019. Aktor yang membintangi drama Joseon Survival ketika itu, dilaporkan oleh agensinya dengan tuduhan gangguan seksual.

Mahkamah juga memutuskan untuk menjatuhkan hukuman penjara selama 2.5 tahun dengan tiga tahun percubaan. Aktor itu juga dipecat serta-merta dari drama Joseon Survival, yang ketika itu sudah berjalan selama 10 episod dan berbaki 6 episod lagi. Wataknya juga digantikan oleh Seo Ji Suk.

Sama seperti Kang Ji Hwan, aktor senior Cho Jae Hyun turut dikeluarkan dari drama Cross disebabkan gangguan seksual. Tuduhan ini pertama kali dilaporkan oleh aktres Choi Yul pada tahun 2018. Tidak lama selepas kes itu muncul, aktor berusia 55 tahun itu melakukan permohonan maaf.

Selain itu, Cho Jae Hyun juga menarik diri daripada jawatannya sebagai profesor di Universiti Kyungsung. Disebabkan kes yang sama, pihak produksi tidak lagi membenarkan cho Jae Hyun untuk terus membintangi drama tersebut.

Go Hyun Jung dikeluarkan dari drama Return, yang dibintanginya pada tahun 2018 kerana masalah bersama pengarah. Dan pada mulanya, produksi drama tersebut berjalan dengan lancar sehingga episod 14 daripada jumlah keseluruhannya 34 episod.

Kemudian, muncul berita yang menyatakan bahawa Hyun Jung memutuskan untuk meninggalkan produksi setelah terlibat dalam pertengkaran besar dengan pengarah, dan wataknya sebagai Choi Ja Hye digantikan dengan Park Jin Hee serta-merta.

Tidak seperti kes yang lain, Han Ye Seul hampir sahaja dikeluarkan dari drama Spy Myung Wol pada tahun 2011. Hal ini kerana Han Ye Seul secara tiba-tiba tidak hadir ke lokasi penggambaran yang menyebabkan situasi panik dan menangguhkan penyiaran episod 11 dan 12 disebabkan ketidakhadiran aktres tersebut. Aktres berusia 39 tahun itu dilaporkan pergi ke kediaman ibu bapanya di Los Angeles.

Beberapa hari kemudian, Han Ye Seul  kembali ke Korea Selatan dan menyambung penggambaran drama sehingga selesai. Namun sejak itu, Han Ye Seul mendapat imej buruk dari orang ramai kerana dianggap tidak bertanggungjawab terhadap kerjanya dan bersikap tidak profesional.

Aktor Ji Soo telah dikeluarkan dari drama River Where The Moon Rises yang dibintanginya bersama Kim So Hyun. Dan ketika itu, drama tersebut sudah dijalankan sebanyak 6 episod dari jumlah keseluruhannya 20 episod. Wataknya juga telah digantikan dengan aktor Na In Woo.

Hal ini disebabkan tersebar beberapa catatan dari mereka yang mengaku sebagai mangsa buli Ji Soo sewaktu masih sekolah sekitar tahun 2006 hingga 2008. Ji Soo juga telah membuat permohonan maaf melalui posting beliau di Instagram.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


4 Jam Lebih! Ini Yang Menarik Mengenai Zack Synder’s Justice League

Mungkin ada yang sudah sedia maklum dan mungkin ini juga pertama kali mendengar mengenai filem Zack Synder’s Justice League.

Mula ditayangkan hari ini, benar terdapat banyak persamaan dan perbezaan berbanding versi 2017. Masih mengekalkan watak-watak yang sama dan hampir keseluruhan jalan cerita terdahulu, namun berbeza bagi versi Zack Synder’s penonton bakal melihat babak-babak yang belum pernah ditayangkan dan kemunculan istimewa beberapa watak DC yang lain termasuk Joker.

Filem Justice League yang ditayangkan sekitar 2017 sebenarnya telah diarahkan oleh Zack Synder sebelum Joss Whedon mengambil alih sebagai pengarah filem tersebut. Difahamkan, Synder menarik diri daripada produksi tersebut berikutan kematian anaknya, Autumn.

Bagaimanapun, filem arahan Whedon mendapat kritikan daripada peminat setia DC kerana beranggapan versi tersebut seperti kurang impak apatah lagi selepas itu filem Avengers terbitan Marvel berjaya menjadi filem adiwira berkumpulan yang terbaik.

Selepas pengumuman mengenai terbitan semula Justin League, hari ini versi Zack Synder’s ditayangkan serentak di seluruh dunia menerusi saluran penstriman HBO Max. Filem ini juga dikatakan filem terpanjang DC kerana berdurasi lebih dari 4 jam selain turut memaparkan versi yang lagi ‘dark’.


Abang Isa Khan, Aliff Ali Temui Patung Sihir Di Rumah Ketika Proses Perceraian

Abang kepada Isa Khan, Aliff Ali kini dalam proses perceraian dengan isterinya, Aska Ongi. Ketika dalam proses perceraian, Aliff mengalami kejadian aneh yang membuatnya dia terkejut. Menurut laman Hot Detik, Aliff mengakui bahawa dia menjumpai sesuatu yang aneh iaitu sebuah anak patung sihir di gym rumahnya.

“Aliff mengalami kejadian ini dua minggu yang lalu yang mengejutkannya. Ketika dia berada di rumahnya, dia menemui anak patung voodo di gymnya di rumah,” kata Asgar H Sjarfi, peguam Aliff kepada media.

Aliff Ali terkejut kerana tidak ada seorang pun di rumahnya yang mengaku memiliki objek tersebut. Dia juga percaya bahawa boneka itu bukan objek biasa. Namun, Aliff mengulas lanjut, tidak menuduh mana-mana pihak mengenai keanehan yang dialaminya.

“Kami tidak mempunyai bukti tetapi  boneka sihir itu ada di rumah Aliff. Di mana  Aliff  hanya tinggal bertiga, tiada siapa-siapa lagi di sana,” kata Asgar.

Syukurlah, Aliff tidak mengalami kejadian yang buruk setelah menjumpai anak patung sihir itu. Walaupun dia masih menganggap ada sesuatu yang ganjil mengenai kejadian ini. Tetapi Aliff cuba berfikir positif dan melupakan perkara yang pelik.


Samsung Umumkan Galaxy A32, Telefon Pintar 4 Kamera Dengan Layar 90Hz

Selain melacarkan Galaxy A72 dan A52, Samsung juga melancarkan Galaxy A32 baharu. Ia dilengkapi dengan kamera kuad 64MP, skrin 6.4” FHD+ Super AMOLED dan bateri sebesar 5,000mAH.

Untuk memberikan pengalaman tontonan berkualiti tinggi, Galaxy A32 tersedia dengan skrin 6.4-inch FHD + Super AMOLED Infinity-U Display, dengan kadar segar semula 90Hz dan tahap kecerahan sehingga 800nits walaupun di bawah sinaran matahari.

Di samping itu Eye Comfort Shield menyesuaikan suhu warna paparan secara automatik, berdasarkan corak penggunaan telefon pintar, memberikan peluang kepada pengguna untuk menonton dengan lebih lama di bawah perlindungan.

Ditambah lagi, kadar segar semula yang tinggi juga memberikan pengskrolan yang lebih mudah kepada pengguna apabila mereka ingin menggunakan aplikasi lain.

Kepada yang Kaki Game,perisian dalaman Game Booster mengawal prestasi permainan game dan mengubah pengesetan secara automatic termasuk hayat bateri, suhu dan penggunaan memori untuk memberikan pengalaman terbaik apabila bermain game video.

Galaxy A32 menyokong Android 11 dan One UI 3, supaya para pengguna boleh fokus pada hal penting apabila menggunakan ciri-ciri dalam telefon. Tersedia dengan sensor peragaan ibu jari dan dilindungi oleh platform sekuriti Samsung Knox yang menjaga data peribadi pengguna.

Galaxy A32 tersedia dalam empat warna yang menarik – Awesome Black, Awesome White, Awesome Blue, dan Awesome Violet.

Sehingga artikel ini ditulis, masih belum ada lagi kenyataan rasmi tentang harga di pasaran Malaysia. Namun, dipetik dari GSMArena, harga boleh mencecah AS$299 atau sekitar RM1,200.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.